Dan 6 AKKDC08 - Mɛdicɛ Dariyusi sigira masaya la, a sii - Bible Search\nDan 5 Dan 7\n1Mɛdicɛ Dariyusi sigira masaya la, a sii tun be saan bi wɔɔrɔ ni fila.\n2Dariyusi y'a ye ko a ka ɲi a be marakuntigiw sigi jamana kɔnɔ yɔrɔ bɛɛ la, o la, a ye mɔgɔ kɛmɛ ni mugan sigi, 3ka mɔgɔ saba bila olu bɛɛ kunna, waasa u ka to k'u ka baara ɲafɔ o mɔgɔ saba ye janko masacɛ ka koo si kana cɛn. Daniyɛli tun ye o ɲamɔgɔ nunu dɔ ye. 4Daniyɛli tun ka fisa n'a tɔɲɔgɔn fila nunu ye, ani marakuntigi tɔ nunu bɛɛ. Bari, hakili tun b'a fɛ kosɔbɛ. Masacɛ tun b'a fɛ k'a sigi jamana bɛɛ kunna. 5Ayiwa, ɲamɔgɔ tɔɔ nunu, ani marakuntigiw tun be sɔɔn ɲinina k'a la Daniyɛli kan jamana ka koo dɔw faan fɛ. Nga u ma se ka koo si sɔrɔ Daniyɛli ye min cɛn, walima a ka filiyɔrɔ dɔ, bari mɔgɔtilennin tun lo. O la, u ma se ka filiyɔrɔ sɔrɔ a la, u ma se k'a jalaki. 6O tuma na, mɔgɔ nunu y'a fɔ ko: «An tena jalakiyɔrɔ sɔrɔ Daniyɛli tɔgɔla nin na, fɔɔ n'an ye koo dɔ ɲini a ka Ala ka sariya la.» 7O la, marakuntigiw n'u ɲamɔgɔ nunu banbana ka taga masacɛ fɛ k'a fɔ a ye ko: «Masa Dariyusi, Ala ka sijan d'i ma! 8Jamana ɲamɔgɔw bɛɛ, dugutigiw, ni marakuntigiw, ani ladibagaw ani cinɲamɔgɔw, bɛɛ ye ɲɔgɔnye kɛ ka bɛn a la ko e masacɛ ka sariya sigi ko tile bi saba kɔnɔ, ni mɔgɔ o mɔgɔ ye fɛɛn wɛrɛ bato, walima ka mɔgɔ dɔ bato min be danna ele masacɛ la, k'o tigi bena fili jaraw fɛ u ka dingɛ kɔnɔ. Ko i ka mɔgɔw wajibiya k'o bato. 9Ayiwa masacɛ, i ka sɔn ka sariya nin sigi, k'i bulonɔ bila o sariya nin sɛbɛ kan, min te se ka yɛlɛma, ka kɛɲɛ ni mɛdiw ni pɛrɛsiw ka sariya siginin ye, min te se ka bɔ yen.» 10O la, masacɛ Dariyusi y'a bulonɔ bila sariya sɛbɛ nin kan.\nDaniyɛli be fili jaraw fɛ\n11Daniyɛli bɔra o kala ma tuma min na k'o sariya sigira, a tagar'a ka soo. A ka sangaso fenɛtiri tun yɛlɛnin lo ka sin Zeruzalɛmu faan fɛ. A be to ka Ala daali k'a kunbiri gwan k'a ka Ala fo, cogo min na siɲɛ saba loon o loon, a y'a kɛ ten. 12Mɔgɔ nunu girinna ka taga Daniyɛli fɛ k'a sɔrɔ daalili la, n'a be dɛmɛ ɲinina a ka Ala fɛ. 13O la, u tagara masacɛ fɛ ka sariya nin koo fɔ a ye ko: «Masa, e ma sariya sigi k'a fɔ ko tile bi saba kɔnɔ, ko ni mɔgɔ o mɔgɔ ye fɛɛn wɛrɛ bato, walima ka mɔgɔ dɔ bato min be danna ele la, k'o tigi bena fili jaraw ma u ka dingɛ kɔnɔ wa?» Masacɛ y'u jaabi ko: «Jaati! Ka kɛɲɛ ni mɛdiw ni pɛrɛsiw ka sariya ye, min te se ka bɔ yen.» 14O tuma na, u y'a fɔ masacɛ ye ko: «U ye mɔgɔ minw minɛ ka bɔ Zuda mara la ka na n'u ye, Daniyɛli tɔgɔla min be olu cɛma, a te boɲa la i kan, i ye sariya min sigi, a t'o bato, masa. A b'a ka Ala daali siɲɛ saba tile kɔnɔ.» 15Masacɛ y'o kuma nin mɛn tuma min na, a dusu kasira kosɔbɛ. A ko ale bena Daniyɛli kisi, a tora o miiri la furututu fɔɔ tilekun tagara don. 16Mɔgɔ nunu segira teliya la ka n'a fɔ masacɛ ye ko: «Masa, ele yɛrɛ b'a lɔn ko ka kɛɲɛ ni mɛdiw ni pɛrɛsiw ka sariya ye, ni masacɛ ye sariya min sigi, o te yɛlɛma ka ye.» 17O la, masacɛ k'u ka na ni Daniyɛli ye. U y'a fili jaraw fɛ u ka dingɛ kɔnɔ. Masacɛ y'a fɔ Daniyɛli ye ko: «E b'i ka Ala min bato tuma bɛɛ, ale k'i kisi.» 18U ye kabakuru dɔ kolonkolon ka na dingɛ nin datugu. Masacɛ y'a ka taamasiɲɛ l'a kan n'a ka bololanigɛ ye, n'a ka mɔgɔbabaw ta fana, waasa mɔgɔ si kana se ka yɛlɛmani don Daniyɛli ka koo la. 19O kɔ, masacɛ segir'a ka soo. O suu nin na, a ma dumuni kɛ, a m'a to a ka gɛrɛfɛmusow si ka na la a kɔrɔ, a ma se ka sinɔgɔ.\nAla be Daniyɛli tanga\n20Sɔgɔma joona kɛnɛ cituma na, masacɛ wilila ka teliya ka taga jaraw ka dingɛ daa la. 21A gwɛrɛla dingɛ daa la tuma min na, a dusu kasininba ye Daniyɛli wele ko: «Ala ka baarakɛla Daniyɛli! E b'i ka Ala min bato tuma bɛɛ, yala a sera k'i tanga jaraw ma wa?» 22Daniyɛli ye masacɛ jaabi ko: «Masacɛ, Ala ka sijan d'i ma! 23Ne ka Ala y'a ka mɛlɛkɛ ci ka na jara nunu daa siri, u ma foyi kɛ ne la, bari a y'a ye ko ne ma kojugu kɛ, ne fana ma foyi cɛn ele masacɛ fɛ.» 24O tuma na, masacɛ nisɔn diyara kosɔbɛ. A y'a fɔ k'u ka Daniyɛli bɔ dingɛ kɔnɔ. U y'a bɔ dingɛ kɔnɔ k'a ye ko foyi ma kɛ a la. Bari a tun y'a jigi la a ka Ala kan. 25O tuma na, masacɛ y'a fɔ ko mɔgɔ minw tun ye Daniyɛli jalaki, k'u ka na n'u ye k'u fili jaraw fɛ dingɛ nin kɔnɔ, olu n'u ka musow n'u deenw. U y'u fili dingɛ kɔnɔ, sanni u ka se dingɛ daan na, jaraw girinna u kan k'u kolow karikari.\n26O kɔ, masacɛ Dariyusi ye sɛbɛ ci siyaw bɛɛ ma, maraw bɛɛ kɔnɔ dugukolo faan bɛɛ la ko: «Hɛrɛ ka kɛ aw ye kosɔbɛ! 27Ne ka mara faan bɛɛ la, ne b'a fɔ ko bɛɛ ka boɲa la Daniyɛli ka Ala kan, ani ka siran a ɲa.\nBari Ala lo, a be yen kudayi!\nA ka masaya te nagasi abada.\nA ka fanga ye waati bɛɛ koo ye.\n28A be mɔgɔ tanga, a be mɔgɔ kisi.\nA be taamasiɲɛw ni kabakow kɛ sankolo la, ani dugukolo kan.\nA ye Daniyɛli tanga jaraw ma.»\n29Daniyɛli kɛra mɔgɔbaba ye Dariyusi ka tile la, ani pɛrɛsicɛ Sirusi ka tile la.


Ala ka Masaya ye mun lo ye? Mun na an ka ɲi ka delili kɛ o koo la?\nA KALAN KAAN NIN NA Abbey Abkhaz Abui Acoli Adja Afrikaans Akha Albanais Allemand Altai Alur Amharique Anglais Arabe Arménien Arménien (occidental) Assamais Ateso Attié Aymara Azéri Azéri (cyrillique) Bachkir Basque Bassa (Liberia) Bassa (cameroun) Batak (Karo) Batak Simalungun Batak Toba Biak Bichlamar Bicol Birman Boulou Bété Cambodgien Capverdien Catalan Cebuano Changana du Mozambique Changana du Zimbabwe Chavacano Chichewa Chiga Chin haka Chin tedim Chin zotung Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Cibemba Cinamwanga Cinyanja Coréen Creole de Maurice Creole seychelles Croate Créole de Guadeloupe Créole de la Guyane française Créole de la réunion Créole du bélize Créole haïtien Damara Dangme Danois Dayak ngaju Digor Douala Drehu Dusun Edo Efik Emberá catío Esan Espagnole Estonien Ewé Fante Fidjien Finnois Fon Français Futunien Féroïen Ga Galicien Gallois Gitonga Gokana Goun Grec Guarani Guarani (Bolivie) Guerzé Guéré Haoussa Havu Herero Hiligaynon Hindi Hongrois Hunsrik Iban Ibanag Ibinda Igbo Iloko Indonésien Isoko Italien Japonais Javanais Jula Kabardino-Tcherkess Kabye Kachin Kana Kannada Kanyok Karen S’gaw Kazakh Kazakh (Arabe) Khakass Kikamba Kikaonde Kikongo Kikongo ya leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisii Kisonge Kissi Kituba Kongo Kpelle Krio Kurde kumanji Kwangali Kwanyama Kyangonde Lahu Lamba Lambya Langue des Signes Américaine Langue des signes angolaise Langue des signes argentine Langue des signes birmane Langue des signes bolivienne Langue des signes chilienne Langue des signes coréenne Langue des signes cubaine Langue des signes espagnole Langue des signes finnoise Langue des signes indienne Langue des signes indonésienne Langue des signes italienne Langue des signes malaise Langue des signes mexicaine Langue des signes népali Langue des signes polonaise Langue des signes portugaise Langue des signes québécoise Langue des signes roumaine Langue des signes slovaque Langue des signes suédoise Langue des signes tcheque Langue des signes thaï Langue des signes vietnamienne Lao Lari Lega Lendu Lenje Lhukonzo Lingala Lituanien Lolo Lomwe Lovari Luganda Lugbara Lunda Luo Luvale Makhuwa-Meetto Makonde Makua Makua chirima Malagach Malay Malayalam Maltais Mam Mambwé-Lungu Manyawa Mapudungun Marathi Mari Mashi Maya Mazahua Mbunda Mende Meru Mixe Mizo Mongol Moore Nahuatl (Nord de Puebla) Nahuatl (central) Navajo Ndau Ndonga Ndébélé Ndébélé(Zimbabwe) Nengoné Ngabere Ngangela Ngbandi du Nord Nias Niue Norvégien Nsenga Nsenga (Mozambique) Nyaneka Nyungwe Nzema Néerlandais Népali Odila Okpe Oromo Ossete Otetela Otomi (vallee du mezquital) Ourdou Ouzbek Ouzbek (romain) Pangasinan Pendjabi (shahmukhi) Phimbi Pidgin camerounais Pidgin d'Afrique de l'Ouest Pidgin nigérian Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago Del Estero) Quichua (Tena) Quiché Rapanui Rarotongan Romain Romani (Bulgarie) Romani (Macédoine) Romani (Macédoine, cyrillique) Romani (Nord de la Grèce) Romani (Slovaquie orientale) Romani (Sud de la Grèce) Romani de Serbie Ronga Runyankore Russe Rutooro Samoan Sangir Sango Sena Sepedi Sepulana Sesotho du Lesotho Sesotho d’Afrique du Sud Shona Sidama Silozi Singhalais Slovaque Sonde Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Talian Tandroy Tankarana Tarahumara central Tarascan Tatar Tcheque Tewe Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Tuvaluan Twi Tzeltal Tzotzil Télougou Tétoum Dili Udmurt Ukrainien Umbundu Urhobo Uruund Valencien Venda Vezo Vietnamien Wallis Waray-Waray Wayuunaiki Wichi Wolaitsa Xhosa Yacouba Yoruba Zande Zapotec (de l'isthme) Zapotec (lachiguiri) Zoulou irlandais langue des signes chinois langue des signes colombienne langue des signes ivoirienne ouïghour (écriture cyrillique) tamoul tchouvache\n1. An bena kuma delili juman lo koo la?\nMƆGƆ miliyɔn caaman be delili nin lɔn min be daminɛ ko “an Faa min be sankolo la.” Yezu y’o delili kɛ walisa k’a ka kalandenw degi delili kɛcogo la. A ye delili kɛ mun lo koo la? Mun na o delili nafa ka bon an fɛ bi?\n2. Yezu ko an ka delili kɛ fɛɛnba saba jumanw lo koo la?\n2 Yezu ko: “Aw ka kan ka Ala daali cogo min na, o filɛ: ‘An Faa min be sankolo la, i tɔgɔ ka boɲa [wala a ka saniya]. I ka masaya ka na. I sago ka kɛ dugukolo kan i ko a be kɛ sankolo la cogo min na.’ ” (Matiyo 6:9-13 kalan). Mun na Yezu ko an ka delili kɛ o fɛɛn saba koo la?—Kunnafoni wɛrɛw lajɛ, a 20nan.\n3. An ka ɲi ka mun lo lɔn Ala ka Masaya koo la?\n3 An y’a ye ko Ala tɔgɔ ko Jehova. Ala sagonata ye min ye adamadenw ni dugukolo koo la, an y’o ye fana. Yezu ye delili kɛ ko: “I ka masaya ka na.” O kuma kɔrɔ ko di? Ala ka Masaya ye mun lo ye? A bena mun lo kɛ? A bena a kɛ cogo di Ala tɔgɔ ka saniya? An bena o lo ye.\n4. Ala ka Masaya ye mun lo ye ani jɔn lo ye a Masacɛ ye?\n4 Jehova ye gofɛrɛnɛman dɔ sigi sankolo la ani a ye Yezu kɛ Masacɛ ye o kun na. Bibulu b’o gofɛrɛnɛman weele ko Ala ka Masaya. Yezu ye “masaw ka Masa, matigiw ka Matigi” ye (1 Timote 6:15). Adamadenw ka kuntigi si tɛ se ka koo ɲuman kɛ ka se Yezu ma. A fanga ka bon fana ka tɛmɛ u bɛɛ lajɛnnin ta kan.\n5. Ala ka Masaya bena to yɔrɔ juman na ka kuntigiya kɛ? A bena kuntigiya kɛ mun lo kun na?\n5 Tile 40 Yezu suu kununi kɔ, a kɔsegira sankolo la. Kɔfɛ, Jehova y’a sigi masaya la (Kɛwaliw 2:33). Ala ka gofɛrɛnɛman bena to sankolo la ka dugukolo mara (Yirali 11:15). O lo kama Bibulu be Ala ka Masaya weele ko “sankolo masaya.”—2 Timote 4:18, ABM.\n6, 7. Mun na adamadenw ka masacɛ si ma se Yezu ma?\n6 Bibulu b’a fɔ ko adamadenw ka masacɛ si ma se Yezu ma sabu “ale kelen le te sa.” (1 Timote 6:16). Adamadenw ka kuntigiw bɛɛ be laban ka sa, nka Yezu kɔni tɛna sa abada. Yezu bena koo ɲuman minw bɛɛ kɛ an ye, u bena an nafa fɔɔ abada!\n7 Bibulu ka kiraya kuma dɔ b’a fɔ ko Yezu bena kɛ Masacɛ tilennin ye ani a bena hinɛ mɔgɔw la. An b’a kalan ko: “Masaba ka Nii bena to n’a ye, ale min be lɔnniya, ni koo faranfasili see di, ka koo ɲanabɔli see, ni fanga di, ka Masaba lɔnko n’a ɲasiranko see di. Ka siran Masaba ɲa, o le bena diya a ye. A tena kiti tigɛ ka kɛɲɛ n’a ɲaa ka yeta ye. A tena koo latigɛ ka kɛɲɛ n’a tulo ka mɛnta ye. A bena dɛsɛbagatɔw ka kiti tigɛ tilenninya la.” (Ezayi 11:2-4). Yala i tɛ o Masacɛ ɲɔgɔn fɛ wa?\n8. An b’a lɔn cogo di ko Yezu kelen tɛna kuntigiya kɛ?\n8 Ala ye adamaden dɔw sugandi u ka kuntigiya kɛ ni Yezu ye sankolo la. Ɲɛyirali fɛ, ciden Pol y’a fɔ Timote ye ko: “N’an jijara ka tɔɔrɔ muɲu n’a ye, an bena kuntigiya kɛ n’a ye.” (2 Timote 2:12). Mɔgɔ joli lo bena kuntigiya kɛ ni Yezu ye?\n9. Mɔgɔ joli lo bena masaya kɛ ni Yezu ye? Ala y’a daminɛ k’u sugandi tuma juman?\n9 An y’a ye kalansen 7nan na ko ciden Zan ye Yezu ye Masaya la sankolo la. Masacɛ 144 000 tun be n’a ye. Olu ye jɔn lo ye? Zan y’a ɲɛfɔ ko Yezu “tɔgɔ ni a Fa tɔgɔ sɛbɛnnen tun bɛ o mɔgɔw tenw na.” Zan y’a fɔ fana ko “Sagaden [o kɔrɔ, Yezu] bɛ taa yɔrɔ o yɔrɔ, olu bɛ tugu a nɔfɛ. U kunmabɔra ka bɔ mɔgɔw cɛma.” (Yirali 14:1, 4 kalan, ABM). Mɔgɔ 144 000 nunu ye kerecɛn kantigiw ye. Ala y’u sugandi walisa u ka fara Yezu kan ka dugukolo mara. U mana sa, u be kunu ka taga sankolo la (Yirali 5:10). Kabi Yezu ka cidenw ka wagati la, Jehova y’a daminɛ ka kerecɛn kantigiw sugandi walisa u ka kɛ masacɛ 144 000 nunu dɔw ye.\n10. Jehova ye Yezu ni mɔgɔ 144 000 sigi masaya la adamadenw kun na. Mun na o ye kanuyako ye?\n10 Jehova b’a janto an na kosɔbɛ. O lo kama, a ye labɛn kɛ walisa mɔgɔ dɔw ka masaya kɛ ni Yezu ye. Yezu bena kɛ Masacɛ ɲuman ye sabu a b’an faamu. A kɛra adamaden cogoya la ka ye ani a tɔɔrɔla. Pol y’a fɔ ko Yezu be makari an na ani a be se “k’an faamu an ka dɛsɛyɔrɔ la. A ye kɔrɔbɔli sifa bɛɛ sɔrɔ i n’a fɔ anw.” (Eburuw 4:15; 5:8). Mɔgɔ 144 000 nunu fana b’an faamu sabu u tun ye adamadenw ye. Dafabaliyakow ye u tɔɔrɔ ani u ye banaw muɲu. O kama, an be se ka la a la ko Yezu ni mɔgɔ 144 000 nunu b’an ka dusukunnakow n’an ka kunkow faamu.\nALA KA MASAYA BENA MUN LO KƐ?\n11. Mun na Yezu y’a fɔ a ka kalandenw ye ko u ka delili kɛ walisa Ala sago ka kɛ sankolo la?\n11 Mun na Yezu ko a ka kalandenw ka delili kɛ walisa Ala sago ka kɛ sankolo la? Kalansen 3nan na, an y’a ye ko Sutana Naafigi murutira Jehova ma. Jehova y’a to ale ni jinaw, o kɔrɔ mɛlɛkɛ murutininw, ka wagati dɔɔni kɛ sankolo la. O wagati la, bɛɛ tun tɛ Ala sago kɛra sankolo la. Kalansen 10nan na, an bena koo wɛrɛw kalan Sutana ni jinaw koo la.\n12. Yirali 12:10 be kooba fila jumanw lo lakali?\n12 Bibulu b’a ɲɛfɔ ko wagati dɔɔni Yezu siginin kɔ Ala ka Masaya kun na, a tun bena Sutana kɛlɛ (Yirali 12:7-10 kalan). Vɛrise 10nan kɔnɔ, kooba fila lakalila. A fɔlɔ, Ala ka Masaya sigira sen kan ani Yezu lo ye Masacɛ ye. A filanan, Sutana gwɛnna ka jigi dugukolo kan. O koow kɛra ka ban. Kɔfɛ an bena baro kɛ o kan.\n13. Mun lo kɛra sankolo la Sutana gwɛnnin kɔ?\n13 Bibulu b’a fɔ ko Sutana n’a ka jinaw gwɛnnin kɔ ka bɔ sankolo la, mɛlɛkɛ kantigimanw ninsɔndiyara. An b’a kalan ko: “O de kosɔn, sankolow ani u kɔnɔ fɛnw, aw ka ɲagali.” (Yirali 12:12, ABM). Sisan, bɛɛn ni hɛɛrɛ be sankolo la kosɔbɛ sabu bɛɛ be Ala sago kɛra yen.\nTɔɔrɔw cayara dugukolo kan kabi Sutana n’a ka jinaw gwɛnna ka bɔ sankolo la. O tɔɔrɔ bena ban yanni dɔɔni\n14. Mun lo kɛra dugukolo kan sabu Sutana gwɛnna ka bɔ sankolo la?\n14 Nka dugukolo kan, koow be cogo wɛrɛ la. Bɔnɛ be adamadenw kan sabu “Sutana dimininba jigira aw fɛ. A b’a lɔn ko a halakilon tɔɔ man jan tugu.” (Yirali 12:12). Sutana dimininba lo. A gwɛnna ka bɔ sankolo la ani a b’a lɔn ko yanni dɔɔni a bena halaki. A b’a seko bɛɛ kɛra ka bɔnɛ ni tɔɔrɔ lase dugukolo kuru bɛɛ kan.\n15. Ala sagonata ye mun lo ye dugukolo koo la?\n15 Nka Ala sagonata ye min ye dugukolo koo la, o ma yɛlɛma. Ala bele b’a fɛ mɔgɔ dafaninw ka ɲɛnamaya kɛ fɔɔ abada alijɛnɛ kɔnɔ dugukolo kan (Zaburuw 37:29). Ala ka Masaya bena o dafa cogo di?\n16, 17. Daniyɛli 2:44 be mun lo yira Ala ka Masaya koo la?\n16 Daniyɛli 2:44 b’a fɔ ko: “Ayiwa, o masa nunu ka tile la, Sankolotigi Ala ben’a kɛ masacɛ wɛrɛ be wili min ka masaya tena nagasi abada, a ka masaya tena bɔ a bolo ka di siya wɛrɛ ma. Ale bena masaya tɔ nunu bɛɛ ka koo nagasi ka ban pewu. Ale bena to a ka masaya la tuma bɛɛ.” O kiraya kuma be mun lo yira Ala ka Masaya koo la?\n17 A fɔlɔ, a b’a yira ko Ala ka Masaya tun bena sigi sen kan “o masa nunu ka tile la.” O kɔrɔ ko, tuma min na Ala ka masaya tun bena kuntigiya daminɛ, gofɛrɛnɛman wɛrɛw tun bena kɛ hali bi dugukolo kan. A filanan, o kiraya kuma b’a yira ko Ala ka Masaya bena to kudayi ani gofɛrɛnɛman si tɛna sigi a nɔɔ na abada. A sabanan, kɛlɛ bena kɛ Ala ka Masaya ni duniɲa ka gofɛrɛnɛmanw cɛ. Ala ka Masaya lo bena see sɔrɔ u bɛɛ kan ani ale kelenpe lo bena dugukolo mara. O la, adamadenw bena gofɛrɛnɛman ɲuman sɔrɔ min ɲɔgɔn ma deli ka kɛ yen.\n18. Kɛlɛ laban min bena kɛ Ala ka Masaya ni adamadenw ka gofɛrɛnɛmanw cɛ, o tɔgɔ ko di?\n18 Ala ka Masaya bena dugukolo bɛɛ mara cogo di? Sanni Arimagedɔn kɛlɛ ka se, mɛlɛkɛ juguw bena ngalon jɛnsɛn walisa ka “diɲɛ kɔnɔ masaw lajɛn ɲɔgɔn kan waasa ka kɛlɛ wili Setigi Ala ka lonba loon na.” Adamadenw ka gofɛrɛnɛmanw bena Ala ka masaya kɛlɛ. O kɛlɛ laban lo be weele ko Arimagedɔn.—Yirali 16:14, 16; Kunnafoni wɛrɛw lajɛ, a 10nan.\n19, 20. Mun na an mako b’a la ko Ala ka Masaya ka dugukolo mara?\n19 Mun na an mako be Ala ka Masaya la? An mako b’a la kuun saba ɲɔgɔn kosɔn. A fɔlɔ, an ye jurumutɔw ye, ani o kama an be bana ani an be sa. Nka, Bibulu b’a fɔ ko Ala ka Masaya wagati la, an bena ɲɛnamaya kɛ fɔɔ abada. Bibulu yɛrɛ b’a fɔ ko: “Ala ye diɲɛ kanu haali, fo a ye a Denkɛ kelenpe di, walisa mɔgɔ o mɔgɔ dara a Denkɛ la, o kana halaki, nka o ka ɲɛnamaya banbali sɔrɔ.”—Zan 3:16, ABM.\n20 Kuun filanan min kama an mako be Ala ka Masaya la, o ye ko duniɲa fanin be mɔgɔ juguw la. Mɔgɔ caaman be ngalon tigɛ, u be nanbara kɛ ani ka jatɔya kɛ. See t’an ye k’o mɔgɔw tunu ka bɔ duniɲa kɔnɔ. Nka, Ala bena u tunu ka bɔ yen. Minw be to ka koo jugu kɛ, olu bena halaki Arimagedɔn tuma na (Zaburuw 37:10 kalan). Kuun sabanan, o ye ko adamadenw ka gofɛrɛnɛmanw ka jugu ani u be nanbarakow kɛ. U tɛ mɔgɔw dɛmɛ ka Ala sago kɛ. Bibulu b’a fɔ ko: “Adamaden le be kuntigiya kɛ a tɔɲɔgɔn kan k’a tɔɔrɔ.”—Waajulikɛla 8:9.\n21. Cogo di Ala ka Masaya ben’a kɛ Ala sago be kɛ dugukolo kan?\n21 Arimagedɔn kɛlɛ kɔ, Ala ka Masaya bena kɛ sababu ye Ala sago be kɛ dugukolo kan. Ɲɛyirali fɛ, a bena Sutana n’a ka jinaw halaki (Yirali 20:1-3). A laban, mɔgɔ si tɛna bana wala ka sa tugun. Kunmabɔsara sababu la, mɔgɔ kantigiw bena se ka sigi alijɛnɛ kɔnɔ fɔɔ abada (Yirali 22:1-3). Ala ka Masaya bena Ala tɔgɔ saniya. O kɔrɔ ko, wagati min na Ala ka gofɛrɛnɛman bena dugukolo mara, mɔgɔ bɛɛ bena bonya la Jehova tɔgɔ kan.—Kunnafoni wɛrɛw lajɛ, a 21nan.\nYEZU KƐRA MASACƐ YE TUMA JUMAN?\n22. Ka Yezu to dugukolo kan wala a suu kununi kɔ dɔrɔn, a ma kɛ Masacɛ ye. An b’o lɔn cogo di?\n22 Yezu ko a ka kalandenw ka Ala deli ko: “I ka masaya ka na.” A gwɛnin lo ko Ala ka Masaya tun ma na fɔlɔ. Jehova tun bena a ka Masaya sigi fɔlɔ ka sɔrɔ ka Yezu sigi a kun na. Yezu yɛlɛnin kɔ sankolo la, yala a sinna ka kɛ Masacɛ ye wa? Ayi, a tun ka ɲi ka kɔnɔni kɛ fɔlɔ. Piyɛri ni Pol y’o lo yira ka gwɛ. Dɔɔni Yezu suu kununi kɔ, u y’a fɔ ko Zaburu 110:1 ka kiraya kuma ɲɛsinna Yezu lo ma. Jehova y’a fɔ o kiraya kuma kɔnɔ ko: “Sigi ne kinibolo fɛ fɔɔ ne k’i juguw cɔnkɔn i seen kɔrɔ.” (Kɛwaliw 2:32-35; Eburuw 10:12, 13). Jehova tun bena Yezu kɛ Masacɛ ye. Nka, Yezu tun ka kan ka kɔnɔni kɛ fɔɔ wagati juman?\nAla ka Masaya bena kɛ sababu ye Ala sago be kɛ dugukolo kan\n23. a) Yezu sigira Ala ka Masaya kun na tuma juman? b) An bena mun lo lajɛ kalan nata la??\n23 Saan caaman ka kɔn saan 1914 ɲɛ, kerecɛn sɔbɛ dɔw y’a faamu ko saan 1914 kɔrɔtanin lo Bibulu ka kiraya kuma kɔnɔ. Koo minw kɛra duniɲa kɔnɔ kabi o saan na, u b’a yira k’o kerecɛnw tun ma fili. O saan lo la Yezu sigira Masaya la (Zaburuw 110:2). Dɔɔni o kɔ, Sutana gwɛnna ka jigi dugukolo kan. Sisan, “a halakilon tɔɔ man jan tugu.” (Yirali 12:12). Kalan nata la, an bena koo wɛrɛw lajɛ minw b’a yira ko an b’o wagati lo la. An bena a ye fana ko yanni dɔɔni, Ala ka Masaya ben’a kɛ Ala sago be kɛ dugukolo kan.—Kunnafoni wɛrɛw lajɛ, a 22nan.\nTIƝƐN 1: ALA KA MASAYA YE GOFƐRƐNƐMAN YƐRƐYƐRƐ LO YE\n“I ka masaya ka na. I sago ka kɛ dugukolo kan i ko a be kɛ sankolo la cogo min na.”—Matiyo 6:9-13\nAla ka Masaya, o kɔrɔ a ka gofɛrɛnɛman bena to sankolo la ka dugukolo mara.\nYezu lo be Ala ka Masaya kun na.\nYirali 14:1, 4\nMɔgɔ 144 000 bena sigi masaya la ni Yezu ye ka dugukolo mara.\nEburuw 4:15; 5:8\nYezu ni mɔgɔ 144 000 nunu b’an ka dusukunnakow n’an ka kunkow faamu.\nTIƝƐN 2: YEZU YE MASACƐ YE MIN ƝƆGƆN TƐ YEN\n“A bena dɛsɛbagatɔw ka kiti tigɛ tilenninya la.”—Ezayi 11:4\nMun na Yezu ye Masacɛ ɲuman ye min ɲɔgɔn tɛ yen?\nAdamadenw ka kuntigiw bɛɛ be laban ka sa, nka Yezu kɔni tɛna sa abada. Yezu bena koo ɲuman minw bɛɛ kɛ an ye, u bena an nafa fɔɔ abada.\nYezu be se ka ɲuman kɛ ka tɛmɛ adamadenw ka kuntigiw bɛɛ kan. A fanga ka bɔn fana ka tɛmɛ u bɛɛ lajɛnnin ta kan. A tilennin lo ani a be hinɛ.\nTIƝƐN 3: ALA KA MASAYA BENA KƐ SABABU YE ALA SAGO BE KƐ\n“Sankolotigi Ala ben’a kɛ masacɛ wɛrɛ be wili min ka masaya tena nagasi abada.”—Daniyɛli 2:44\nAla ka Masaya ye mun lo kɛ ka ban? A bena mun lo kɛ wagati nataw la?\nYezu siginin kɔ Ala ka Masaya kun na saan 1914 la, a ye Sutana gwɛn ka bɔ sankolo la ka jigi dugukolo kan. O lo kama, bɔnɛ, dimi ani tɔɔrɔ caaman be yen dugukolo kuru bɛɛ kan.\nWaajulikɛla 8:9; Yirali 16:16\nAdamadenw ka gofɛrɛnɛmanw ka jugu ani u be nanbarakow kɛ. Arimagedɔn tuma na, Ala ka Masaya bena u bɛɛ halaki.\nKojugukɛlaw bena halaki.\nWagati min na Ala ka Masaya bena dugukolo mara, mɔgɔ si tɛna bana wala ka sa tugun. Adamadenw bɛɛ bena bonya la Ala tɔgɔ kan.\nA ci dɔ ma A ci dɔ ma Ala ka Masaya ye mun lo ye?


Zer 37 AKKDC08 - Babilɔni masacɛ Nabukodonozɔri ye - Bible Search\nZer 36 Zer 38\nMasacɛ Sedesiyasi be Zeremi ɲininga\n1- Babilɔni masacɛ Nabukodonozɔri ye Zoziyasi deen Sedesiyasi sigi masaya la Zuda mara kunna, Yoyakimu dencɛ Koniyawuo nɔɔ na. 2Ale, n'a ka dakɔrɔsigiw, ni jamanadenw tun te mɛnni kɛ Masaba ka kuma na kira Zeremi fɛ.\n3Masacɛ Sedesiyasi ye Selemiya deen Yewukali ni Sefaniya, sarakalasebaga Maaziya deen ci, k'u ka ta'a fɔ kira Zeremi ye ko: «Masaba an ka Ala daali an ye.» 4O y'a sɔrɔ u tun ma Zeremi datugu kaso la fɔlɔ, a tun be yaalayaala mɔgɔw cɛma.\n5O waati la, Ezipiti masacɛ ka kɛlɛbolo bɔra Ezipiti jamana na. Babilɔnika minw tun nana Zeruzalɛmu datugu, olu y'o mɛn minkɛ, u bɔr'a kɔrɔ. 6Masaba kumana kira Zeremi fɛ ko: 7«Ne Masaba, Isirayɛli ka Ala ko aw k'a fɔ Zuda mara masacɛ ye, min y'aw ci ka na ne ɲininga, ko: ‹Ezipiti masacɛ ka kɛlɛbolo min bɔra Ezipiti jamana na k'u be na aw dɛmɛ, olu be kɔsegira u ka jamana na, Ezipiti. 8Babilɔnikaw bena segi ka na dugu nin kɛlɛ, k'a minɛ, k'a jɛni.› 9Ne Masaba ko: ‹Aw kan'aw yɛrɛ nigɛ k'a miiri ko Babilɔnikaw bena taga k'aw to ten, bari u te na taga! 10Hali n'aw sera aw kɛlɛɲɔgɔn Babilɔnika nunu kɔrɔ, k'u tɔɔ to mɔgɔ mandiminin damani ye, olu bena wili u ka fanibuguw kɔnɔ ka na dugu nin jɛni.› »\nA be fɔra ko Zeremi ye janfaci ye\n11Babilɔnikaw ka kɛlɛbolo tun wilila ka bɔ Zeruzalɛmu tuma min na Ezipiti masacɛ ka kɛlɛbolo kosɔn, 12Zeremi bɔra Zeruzalɛmu ko a be taga Bɛnzamɛn mara la, janko k'a niyɔrɔ minɛ fɛɛn tilanta dɔ la a ka mɔgɔw cɛma. 13A tagara se Bɛnzamɛn ka daa la. Daa kɔlɔsibagaw ɲamɔgɔ dɔ tun be o yɔrɔ la, min tɔgɔ ko Yiriya, Ananiya deen Selemiya deen tun lo. Ale ye kira Zeremi minɛ k'a fɔ ko: «I be farala Babilɔnikaw kan kɛ!» 14Zeremi y'a fɔ ko: «Tiɲɛ tɛ, ne te farala Babilɔnikaw kan dɛ!» Nga Yiriya ma sɔn ka mɛnni kɛ Zeremi fɛ. A y'a minɛ ka taga n'a ye ɲamɔgɔw fɛ. 15Olu dimina Zeremi kɔrɔ kosɔbɛ, u y'a bugɔ ka ta'a datugu sɛbɛnnikɛla Yonatan ka soo kɔnɔ, u ye yɔrɔ min kɛ kasobon ye. 16U ye Zeremi datugu ten kaso la, dugukolo jukɔrɔbon dɔ la. A tora yen fɔɔ waatijan.\nSedesiyasi be dɛn ka Zeremi ye\n17Masacɛ Sedesiyasi ye mɔgɔ bila ka taga Zeremi bɔ ka na n'a ye. Masacɛ y'a ɲininga dogo la a ka soo kɔnɔ ko: «Yala, Masaba ye fɛɛn dɔ fɔ wa?» Zeremi y'a jaabi ko: «Ɔnhɔn.» O kɔ, a ko: «Masaba bena e don Babilɔni masacɛ bolo.» 18Zeremi tilara k'a fɔ a ye ko: «Ne ye kojugu jumɛn le kɛ ele n'i ka dakɔrɔsigiw ni jama na, ni aw ye ne don kaso la? 19Kira minw tun b'a fɔra aw ye ko Babilɔni masacɛ tena se aw ma, ani jamana ma, olu be min? 20Masacɛ, ne matigi, sisan, sabali, mɛnni kɛ ne fɛ, ne ka daalili lamɛn. Kana ne bila ka taga Yonatan sɛbɛnnikɛla ka soo tugu, n'o tɛ, ne bena sa yen.»\n21Masacɛ Sedesiyasi ye sira di k'u ka Zeremi mara kɔlɔsilikɛbagaw ka luu kɔnɔ, ka to ka burukala kelen d'a ma ka bɔ burujɛnibagaw fɛ loon o loon fɔɔ ni dumuni dɛsɛra dugu kɔnɔ waati min na. A kɛra ten, Zeremi tora kɔlɔsilikɛbagaw ka luu kɔnɔ.


Ebu 9 AKKDC08 - Batoli kɛyɔrɔ ni Ala batocogo tun be - Bible Search\nEbu 8 Ebu 10\n1Batoli kɛyɔrɔ ni Ala batocogo tun be yen bɛn fɔlɔ waati la. 2- Ayiwa, fanibugu tun lɔra. A tilannin tun lo, a yɔrɔ fɔlɔ tɔgɔ ko Yɔrɔ Senuman. Fitinɛ tun be bila o yɔrɔ la, ani tabali, Ala ka buru be bila min kan. 3- A yɔrɔ filanan daan bɔnin tun be ni fani ye. O yɔrɔ tɔgɔ ko Yɔrɔ Senumanw ka Senuman. 4- Wusulandagab sanulaman, ani Ala ka bɛɛn taamasiɲɛ kɛsu tun be ale kɔnɔ, o kɛsu nin yɔrɔ bɛɛ tun ye sanu ye. Daga sanulaman tun b'a kɔnɔ maanɛ be min na, ani Arɔn ka bere, min feerenna, ani walaka kabakurulamanw, Ala ka sariya tun be minw kan. 5- *Serubɛn jaa dɔw tun lɔnin be kɛsu sanfɛ minw b'a yira ko Ala be yen. Olu gamanw tun kɛnin be ka suma kɛ kojuguw yafa saraka bɔyɔrɔ kan. O koo nunu bɛɛ ɲafɔtuma te sisan ye. 6- Ayiwa, o bɛɛ labɛnna ka ban tuma min na, sarakalasebagaw tun be don bugu nin yɔrɔ fɔlɔ la tuma o tuma k'u ka baara kɛ. 7- Nga sarakalasebagaw kuntigiba kelenpe le tun be don batoli yɔrɔ faan filanan nin kɔnɔ siɲɛ kelenpe saan kɔnɔ. A be don yen ni begɛn joli le ye k'o di Ala ma ale ni jama ka fili kosɔn. 8Nii Senuman y'a yira ko ni fanibugu kɔrɔman nin be yen, ko Yɔrɔ Senumanw ka Senuman sira ma dayɛlɛ. 9U tun be sɔnnifɛn ni saraka minw dira Ala ma, o do tun te se ka Ala batobagaw dusu saniya. O ye taamasiɲɛ dama le ye k'an ka bii koo yira. 10A dumuniko, minnifɛnko, yɛrɛsaniyako sifa dɔw, olu bɛɛ tun kɛra landaw le ye fɔɔ ka n'a bila yɛlɛmani waati ma.\nKrista ka saraka\n11Ayiwa, Krista nana ka kɛ sarakalasebagaw kuntigiba ɲanaman ye, an nafa kama. Ale donna k'a ka baara kɛ fanibugu min na, o ka bon, a dafanin lo, o ni adamadenw ka lɔta te kelen ye. O kɔrɔ ko diɲɛ nin ta tɛ. 12Krista ma don o Yɔrɔ senumanw ka senuman na ka bakɔrɔnin joli, walima misiden joli di Ala ma dɛ. Nga a y'a yɛrɛ joli le di Ala ma siɲɛ kelenpe k'anw hɔrɔnya pewu! 13- Sarakalasebagaw be bakɔrɔninw, ni turaw joli, ani misimuso bugurigwɛ kɛ ka mɔgɔnɔgɔninw saniya. 14N'a be ten Krista joli ma fisa ni begɛn ta ye wa bari Nii Senuman barika la, Krista y'a yɛrɛ kɛ saraka dafanin ye ka di Ala ma. An ka kɛwaliw minw te foyi ɲa, a joli b'an dusu saniya ka bɔ o la janko ka se ka Nitigi Ala bato.\nKrista joli be bɛnkura sigi\n15Krista kɛra Ala ni mɔgɔw cɛ, ka bɛnkura sigi janko Ala y'a daa di cɛɛn banbali min la, a ka mɔgɔ weleninw ka se k'o sɔrɔ Krista ka saya kosɔn. A ye min kɛ k'u tila u ka kojuguw la, u ye minw kɛ bɛnkɔrɔ tile la. 16Cɛntigi ka sayako be gwɛ fɔlɔ, u be sɔrɔ ka kuma cɛntasɛbɛ koo la. 17Cɛntasɛbɛ te se ka jati ni cɛntigi be nii na, bari a be sa fɔlɔ u be sɔrɔ ka cɛntasɛbɛ jati. 18O le y'a to, hali bɛnkɔrɔ fana sigira ni joli ye. 19Musa ye Ala ka sariya kelen kelen bɛɛ fɔ jama ye ka ban tuma min na, a ye misidenw ni bakɔrɔninw joli ni jii ta, ka sagasi wuleman siri *izɔpikala la k'o kɛ ka joli ni jii nin seriseri sariyasɛbɛ kan, ani jama bɛɛ kan 20- k'a fɔ ko: «Nin ye bɛɛn joli ye Ala ko aw ka min bato.» 21- O kɔ, a y'a seriseri fana fanibugu nin kan, ani a kɔnɔna baarakɛminanw bɛɛ kan. 22- A fɔra sariyasɛbɛ kɔnɔ k'u tun be joli le kɛ ka fɛɛn caaman saniya. Ni joli ma bɔn, kojugu te yafa. 23Fɛɛn minw be arijana na, n'olu jaaw ka kan ka saniya ni kɛwali nunu ye, o tuma na, o fɛɛn nunu yɛrɛ yɛrɛ ka saniyako ka kan ni saraka wɛrɛw ye minw ka fisa ni fɔlɔtaw ye.\n24Tiɲɛ na, mɔgɔw bolo ye Alabatoso min lɔ k'a kɛ i n'a fɔ sankolo ta, a ma kɛ i ko Krista donna o le kɔnɔ dɛ! Krista donna arijana yɛrɛ le la, ka lɔ Ala ɲafɛ anw ka hɛrɛ kosɔn. 25Sarakalasebagaw kuntigiba be to ka don Yɔrɔ senumanw ka senuman na cogo min na saan o saan ni begɛn joli ye, Krista m'a kɛ ten. A m'a yɛrɛ saraka siɲɛ caaman. 26N'a tun be ten, a tun bena tɔɔrɔ siɲɛ caaman kabini diɲɛ dantuma. Nga a nana laban tuma na sisan le ka tɔɔrɔ siɲɛ kelenpe k'a yɛrɛ kɛ saraka ye ka hakɛ fanga cɛn. 27Adamadenw be sa siɲɛ kelenpe cogo min na, Ala be sɔrɔ k'u kiti, 28- o cogo kelen na, Krista y'a yɛrɛ saraka siɲɛ kelen, ka mɔgɔ bɛɛ ka hakɛw yafa. O kɔ, a bena segi ka na, o tena kɛ hakɛw yafako kama tugu, nga mɔgɔ minw b'a makɔnɔna, olu kisili kosɔn lo.


Kɛw 22 AKKDC08 - «N faaw, ani n balimaw, n bena min fɔ - Bible Search\nKɛw 21 Kɛw 23\n1«N faaw, ani n balimaw, n bena min fɔ sisan waasa ka n yɛrɛ ka koo gwɛ aw ye, aw k'aw tulo malɔ o la ka ɲa.» 2U y'a ye ko Pɔli be kumana u fɛ eburukan na minkɛ, yɔrɔ sumana tɛtɛtɛ fɔɔ ka ɲa. 3- A ko: «Ne ye zuwifu ye, n wolola Tarisi, Silisi mara la, nga n lamɔna dugu nin kɔnɔ yan. Gamaliyɛli le ye n kalan kosɔbɛ an faaw ka sariyaw la. N ka Alako tun ka gwɛlɛ kosɔbɛ, i n'a fɔ aw fana ta be cogo min na bii. 4Ne tun be sirakura nin taamabagaw tɔɔrɔ, ka dɔw faga, cɛɛ fara musow kan, ne tun b'u minɛ ka jɔrɔkɔ kɛ u la, k'u don kaso la. 5- Sarakalasebagaw kuntigiba ni cɛkɔrɔbaw ka jɛnkulu be se k'a fɔ ni galon lo, walima ni tiɲɛ lo. Loon dɔ la, ne ye sɛbɛ sɔrɔ olu fɛ ko n ka taga di an balimaw ma Damasi, ka Yezu kɔmɔgɔw minɛ ka na n'u ye Zeruzalɛmu k'u tɔɔrɔ.\n6«Ka n to sira kan, n tun surunyana Damasi la tilegwan fɛ, yeelenba dɔ bɔra sanfɛ ka na ne lamini. 7N bɔra ka ben, kumakan dɔ bɔra, k'a fɔ n ye ko: ‹Sayuli, Sayuli,p mun na i be ne tɔɔrɔla ten?› 8Ne ye kumakan nin jaabi ko: ‹E ye jɔn ye, Matigi?› Kumakan nin ko: ‹Ne Nazarɛtika Yezu lo i be min tɔɔrɔla.› 9N taamaɲɔgɔn nunu kɔni tun ye yeelen nin ye nga u ma kumakan nin mɛn. 10Ne ko: ‹N ka kan ka mun kɛ Matigi?› A ye ne jaabi ko: ‹Wili ka taga Damasi, e ka kan ka min kɛ, u bena o fɔ i ye.› 11Yeelen nin boɲa kojugu fɛ, n ɲaa bɔsira n na, n taamaɲɔgɔnw le ye n bolo minɛ ka taga Damasi.\n12«Cɛɛ dɔ tun b'o yɔrɔ la, a tɔgɔ tun ko Ananiyasi, a tun be Ala ka sariyaw bato kosɔbɛ, a tɔgɔɲuman tun be zuwifuw bɛɛ daa la o yɔrɔ la. 13Ale nana ne sɔrɔ, k'a fɔ ne ye ko: ‹N balima Sayuli, i ɲaa ka yɛlɛ.› O yɔrɔnin bɛɛ ne ɲaa yɛlɛla. 14A y'a fɔ ne ye ko: ‹An faaw ka Ala y'i woloma k'i kɛ a ta ye, janko i k'a sago lɔn, i ɲaa ka la a ka Mɔgɔɲuman kan, ka mɛnni kɛ ale yɛrɛ daa la, 15bari a b'a fɛ ko i ɲaa ye min ye, an'i tulo ye min mɛn ale fɛ, i ka kɛ ale seere ye k'o lakali mɔgɔw bɛɛ ye. 16I be mun le kɔnɔ tugu? Wili an b'i batize i ka hakɛw ka yafa ale Yezu barika la.›\n17«Ayiwa, ne tun segira ka na Zeruzalɛmu. Ka ne to Aladali la loon dɔ Alabatosoba kɔnɔ, ne ye fɛɛn dɔ ye. 18Matigi tun lo, a y'a fɔ n ye ko: ‹Teliya ka Zeruzalɛmu dugu bila, bari i be min fɔra mɔgɔw ye ne ka koo la, u tena la o la.› 19Ne y'a jaabi ko: ‹Matigi, u b'a lɔn ko ne tun be taga kalansow kɔnɔ k'i kɔmɔgɔw minɛ ka taga u don kaso la ka dɔw bugɔbugɔ ni golokamiw ye. 20- I tericɛ Etiyɛni fagatuma na, ne tun be n'u ye, o tun diyara n ye fana. Ne le tun b'a fagabagaw ka faniw kɔlɔsira.› 21A y'a fɔ ne ye ko ale bena ne ci ka taga yɔrɔjan siya wɛrɛw fɛ.»\nPɔli b'a yɛrɛ cogo fɔ sɔlidasi kuntigiw ye\n22Jama ye Pɔli lamɛn fɔɔ ka na se o kuma nunu ma minkɛ, u pɛrɛnna ka to k'a fɔ ko: «O mɔgɔ sifa nunu ka kan ka faga, a man kan ka to nii na.» 23Mankan boɲana, u tora k'u ka faniw fili sanfɛ, ka to ka buguri cɛ k'a fili sanfɛ. 24Sɔlidasi kuntigiba y'a fɔ k'u ka don ni Pɔli ye a ka yɔrɔ la kan kɔnɔ, k'u k'a bugɔ, waasa a ka jama murutikun fɔ. 25U ye Pɔli siri k'u b'a bugɔ tuma min na, a y'a fɔ sɔlidasi kuntigi ye ko: «Sira dinin b'aw ma waasa ka Ɔrɔmuka bugɔ ka sɔrɔ a ma kiti wa?» 26Sɔlidasi kuntigi nin y'o mɛn minkɛ, a tagara o ɲafɔ sɔlidasi kuntigiba ye ko cɛɛ nin ye Ɔrɔmuka ye. 27O fana nana Pɔli ɲininga ko: «I ye Ɔrɔmuka ye tiɲɛ na wa?» Pɔli y'a jaabi ko ɔnhɔn. 28Sɔlidasi kuntigiba ko ale ye wariba le sara ka sɔrɔ ka jati Ɔrɔmuka ye. Pɔli y'a jaabi ko ale ye Ɔrɔmuka ye kabini a wololon. 29O tuma na, mɔgɔ minw tun ka kan k'a bugɔ, olu bɛɛ y'a ye k'a to yen. Sɔlidasi kuntigiba nin nan'a lɔn ko ale ye Ɔrɔmuka le siri ten minkɛ, a siranna kosɔbɛ.\nPɔli be kitiyɔrɔ la\n30Dugu gwɛra, zuwifuw be Pɔli jalakila kuun min na, sɔlidasi kuntigiba nin tun b'a fɛ k'o lɔn. O la, a ye Pɔli foni ka sarakalasebagaw kuntigiw ni zuwifuw ka kititigɛlaw bɛɛ wele ɲɔgɔnye la. O kɔ, a y'a to Pɔli nana lɔ u cɛma.


Eze 6 AKKDC08 - Masaba kumana ne fɛ ko: «Adamaden, - Bible Search\nEze 5 Eze 7\nAla be josɔnlaw jalaki\n1Masaba kumana ne fɛ ko: 2«Adamaden, filɛli kɛ Isirayɛli kuluw kan ka kiraya kɛ u koo la 3ko: Isirayɛli kuluw, aw k'aw tulo malɔ Matigi, Masaba kumakan na. Matigi, Masaba ko aw kuluw ma, ni tintinw, ni kulu furancɛw, ani kɔkɛnɛw ma ko: Ne bena murujan bila ka na aw fɛ k'aw ka sɔnnikɛyɔrɔw halaki. 4Aw ka sarakabɔyɔrɔw bena walaka, aw ka wusulandagaw bena ci. Ne bena mɔgɔ caaman faga aw ka joow kɔrɔ. 5N bena Isirayɛlidenw suu lala u ka joow ɲafɛ, k'u kolow yɛrɛkɛ u ka sarakabɔyɔrɔw lamini na. 6Aw sigiyɔrɔw bɛɛ la, duguw bena kɛ tomo ye, sɔnnikɛyɔrɔw bena kɛ lakolon ye. Aw ka sarakabɔyɔrɔw bena walaka ka halaki. Aw ka joow bena karikari ka nagasi. Aw ka wusulandagaw bena ci, aw ye fɛɛn minw dilan, olu bena halaki. 7Aw caaman bena sa. O tuma na, aw ben'a lɔn ko ne ye Masaba ye.\n8«Nga ne ben'a kɛ aw tɔɔ be to, u tena olu faga ni murujan ye, o tɔɔ nin bena jɛnsɛ siya wɛrɛw cɛma. 9Aw tɔɔ min bena to, o bena miiri ne la k'u to jamana wɛrɛw la, u minɛna ka taga minw kɔnɔ. U hakili bena jigi ne la. U hakili bena to a la k'u ye kakalaya kɛ, k'u ka miiriya bɔ ne kan, k'a sin u ka joow ma. U nigɛ bena bɔ u yɛrɛ la u ka kojugu kɛninw bɛɛ kosɔn. 10O la, u ben'a lɔn ko ne ye Masaba ye, ko ne tun y'a fɔ ko n bena kojugu min kɛ u la, k'o ma kɛ bagabagakuma dama ye.»\n11Matigi, Masaba y'a fɔ tugu ko: «Tɛgɛrɛ fɔ, seen mankan bɔ, k'a fɔ ko: ‹Ebe!› Isirayɛlidenw ka kojuguw n'u ka kokolonw bɛɛ kosɔn, murujan ni kɔngɔ ani fɔɲɔbana bena u faga. 12Min yɔrɔ ka jan, fɔɲɔbana bena ale faga. Min yɔrɔ ka surun, ale bena faga ni murujan ye. Kɛlɛdenw ye min datugu, kɔngɔ bena ale faga. Ne ka dimi bena se fɔɔ a daan na. 13N'u ka suuw benbenna u ka joow cɛma, k'u ka sarakabɔyɔrɔw lamini, kulujanw ni tintinw bɛɛ kan, ani yirituw ni yirisunbabaw kɔrɔ, u tun be wusulan kasadimanw jɛni yɔrɔ minw na u ka joow bɛɛ ye tuma min na, o tuma na, aw ben'a lɔn ko ne ye Masaba ye. 14Ne bena wili u kama ka n ka seko yira u la. U siginin be yɔrɔ o yɔrɔ jamana nin kɔnɔ, ne ben'u halaki k'a lakolon bila, k'a ta kongolakolon ma fɔɔ ka na se Dibila dugu ma. O la, u ben'a lɔn ko ne ye Masaba ye.»


Bɔk 34 AKKDC08 - Masaba y'a fɔ Musa ye ko: «Kabakuru - Bible Search\nBɔk 33 Bɔk 35\nAla ka layidu walakaw diko filanan\n1Masaba y'a fɔ Musa ye ko: «Kabakuru fila lɛsɛ k'u kɛ walakaw ye i n'a fɔ walaka fɔlɔw, i y'o minw ci. Kuma minw tun be olu kan, ne bena o ɲɔgɔn sɛbɛn u kan. 2I yɛrɛ labɛn sanni dugu ka gwɛ. Ni dugu gwɛra, i ka yɛlɛ Sinayi kulu kan ka lɔ ne ɲakɔrɔ kulu kunna yen. 3Mɔgɔ si kana na n'i ye o yɔrɔ la, mɔgɔ si kana ye kulu kan yɔrɔ si la fana. Hali begɛnw, misi fara begɛn misɛnmanw kan, o si man kan ka ɲimini kɛ kulu gɛrɛfɛ.» 4O la, Musa ye walaka kabakurulaman fila lɛsɛ i n'a fɔ fɔlɔtaw. Sɔgɔma, a wilila joona ka taga Sinayi kulu kan, i ko Masaba y'a fɔ a ye cogo min na. O walaka nunu tun b'a bolo.\n5Masaba jigira sankaba kɔnɔ ka lɔ ni Musa ye. A y'a tɔgɔ fɔ. 6- A tɛmɛtɔ Musa ɲafɛ, a pɛrɛnna k'a fɔ ko: «Masaba, Masaba, makaritigi, hinɛbaga Ala. A te dimi joona, a ka ɲumanya n'a ka kantigiya ka bon. 7A b'a ka ɲumanya yira adamadenw kɔmɔgɔw la fɔɔ *filankuru caaman. A be tilenbaliyako, ni murutili, ani hakɛ yafa. Nga a te tiɲɛ di mɔgɔ ma, ni tiɲɛ t'a fɛ. A be faaw ka tilenbaliya juru sara u deenw n'u mamadenw ani u tulomasamaw na.»\n8O yɔrɔnin bɛɛ, Musa birila duguma ka Masaba bato. 9A ko: «Masaba, ni ne koo diyara i ye, ne b'a ɲini i fɛ ko i ka taga n'an ye. Jama nin tulo kɔni ka gwɛlɛ, o bɛɛ n'a ta, i k'an ka tilenbaliya n'an ka hakɛ yafa k'an minɛ ka kɛ i yɛrɛ ta ye.»\nMasaba ka layidu tanin\n10- O kɔ, Masaba ko: «Ne bena bɛn n'aw ye. Ne bena kabakow kɛ i ka jama bɛɛ ɲana, minw ɲɔgɔn ma deli ka kɛ jamana si kɔnɔ, diɲɛ faan si la. Siya minw bɛɛ be i lamini na, olu bena ne Masaba ka kabako kɛwaliw ye, n bena minw kɛ i barika la. 11Ne be min fɔ aw ye bii, aw k'o bato. Ne bena amoriw ni kanaanw, ni itiw ani periziw, ni iviw, ani zebuziw gwɛn ka bɔ aw ɲa. 12Aw bena don jamana min na, aw k'aw yɛrɛ minɛ, aw kana bɛn n'o jamana mɔgɔw ye, janko u kana na kɛ jaan ye aw cɛma. 13- Aw k'u ka sarakabɔyɔrɔw ci, k'u ka jokabakuruw ci, k'u ka *Asera jaaw tigɛ k'u ben. 14Aw kana batofɛn wɛrɛ si bato, bari ne Masaba tɔgɔ ye Keliya ye, ne ye Ala ye, ne te sɔn adamaden ka fɛɛn wɛrɛ bato. 15Aw k'aw yɛrɛ kɔlɔsi, aw kana bɛn n'o jamana mɔgɔw ye. N'o tɛ, n'u b'u ka kakalaya la k'u ka batofɛnw sɔn tuma min na, u bena aw wele, aw fana bena u ka sɔnnikɛfɛnw dumu. 16N'aw y'u denmusow ta k'u di aw dencɛw ma, u denmusow bena u ka joow sɔn. N'o kɛra, u bena kɛ sababu ye aw deenw b'o kɛ.\n17- «Aw kana joo nigɛlaman dilan. 18- Aw ka *Buru funubali ɲanagwɛ bato. Aw ka buru dumu, fununan te min na, tile wolonwula kɔnɔ, waati latigɛnin na *Abibu kalo la, i ko ne y'a fɔ aw ye cogo min na, bari aw bɔra Ezipiti o kalo la.\n19- «Deen fɔlɔw bɛɛ ye ne ta ye, hali aw ka begɛnw deen cɛman fɔlɔw, misi fara begɛnmisɛnw kan. 20- Aw ka sagaden di ne ma fali deen fɔlɔ nɔɔ na. N'i ma se k'o kɛ, i k'a kaan kari. Aw ka begɛn di k'aw dencɛ fɔlɔw bɛɛ kunmabɔ. Mɔgɔ si bololakolon kana na ne ɲakɔrɔ.\n21- «Aw ka baara kɛ tile wɔɔrɔ kɔnɔ, nga tile wolonwulanan na, aw ka lafiɲɛ, hali dannikɛtuma ni sumantigɛtuma na.\n22- «Aw ka Sumankura ɲanagwɛ kɛ sumantigɛwaati daminɛ na, ka Sumanladon ɲanagwɛ kɛ sanyɛlɛmatuma na.\n23«Aw ka cɛdenw bɛɛ bena na ne Matigi, Masaba, Isirayɛli ka Ala ɲakɔrɔ, siɲɛ saba saan o saan. 24Ne bena siya wɛrɛw gwɛn ka bɔ aw ɲa k'aw ka jamana boɲa. N'aw be na ne Masaba aw ka Ala ɲakɔrɔ siɲɛ saba saan o saan, mɔgɔ si tena sɔn k'aw ka jamana bɔsi aw la o waati la.\n25- «Aw kana begɛn faga saraka ye ne ma k'a kori ni buru ye, fununan be min na. *Hɔrɔnya ɲanagwɛ saraka tɔɔ kana si.\n26- «Aw ka na n'aw ka sɛnɛfɛn deen fɔlɔw ɲanaman ye ne Masaba aw ka Ala ka soo kɔnɔ.\n«Aw kana baden tobi a bamuso sinji la.»\n27Masaba y'a fɔ Musa ye tugu ko: «I ka kuma nunu sɛbɛn, bari o le ye n ka bɛɛn nin sindiyɔrɔ ye ni ele ani Isirayɛlidenw ye.»\n28Musa ye tile bi naani ni suu bi naani kɛ ni Masaba ye yen, a ma dumuni kɛ, a ma jii min. A ye bɛɛn kuma nunu sɛbɛn walakaw kan, n'o ye sariya tan ye.\nMusa be jigi ka bɔ kulu kan\n29- Tuma min na Musa jigira ka bɔ Sinayi kulu kan ni walaka fila ye a bolo, Masaba ka sariya be minw kan, a tun m'a lɔn ko a ɲada tun be manamanana a kumatuma na ni Masaba ye. 30Arɔn ni Isirayɛlidenw bɛɛ ye Musa ye tuma min na, a ɲada tun be manamanana. U siranna, u ma se ka gwɛrɛ a la. 31Nga Musa y'u wele, o la, Arɔn ni jama ɲamɔgɔw bɛɛ segira ka na a fɛ, Musa sɔrɔla ka kuma u fɛ. 32O kɔ, Isirayɛlidenw bɛɛ gwɛrɛl'a la. Masaba tun ye min fɔ a ye Sinayi kulu kan, a y'o bɛɛ fɔ u ye. 33Musa tilar'a ka kuma na u fɛ tuma min na, a ye fani biri a ɲada kan. 34N'a tun be don Masaba ɲakɔrɔ tuma o tuma, a tun be fani nin bɔ a ɲada kan, fɔɔ tuma min na a bɔra yen. N'a bɔra tuma min na, min fɔr'a ye, a tun b'o fɔ Isirayɛlidenw ye, 35Isirayɛlidenw b'a ye ko a ɲada be manamana. O kɔ, a be to k'o fani biri a ɲada kan tugu, fɔɔ n'a be don ka kuma ni Masaba ye tugu.


Kod 43 AKKDC08 - Kɔngɔ tun be juguyara ka taga Kanaan - Bible Search\nKod 42 Kod 44\nBɛnzamɛn be taga Ezipiti n'a kɔrɔw ye\n1Kɔngɔ tun be juguyara ka taga Kanaan jamana na. 2U tun ye suman minw sɔrɔ Ezipiti ka na n'u ye, o banna tuma min na, Yakuba ko a deenw ma: «Aw ye taga suman dɔɔni san tugu.» 3Zuda y'a fɔ u facɛ ye ko: «Cɛɛ nin y'a fɔ an ye k'a gwɛlɛya kosɔbɛ ko: ‹N t'a fɛ k'aw ye n ɲana tugu n'aw dɔgɔcɛfitini nin te n'aw ye.› 4N'i be sɔn k'an dɔgɔcɛ bila a ka taga n'an ye, an bena taga suman san i ye. 5N'i te sɔn a be taga n'an ye, an fana tena taga, bari cɛɛ nin y'a fɔ ko an man kan ka ye ale ɲafɛ, n'an dɔgɔcɛ nin te n'anw ye.»\n6Yakuba y'a fɔ u ye ko: «Mun le y'a to aw ye nin baarajugu nin ɲɔgɔn kɛ ne la ten, k'a fɔ cɛɛ nin ye ko dɔgɔcɛ b'aw fɛ?» 7U y'a jaabi ko: «Cɛɛ nin tun y'an dɛrɛ ni ɲiningaliw ye, a y'an ɲininga an yɛrɛ ka koo la k'an ɲininga an ka somɔgɔw la fana. A ko: ‹Aw facɛ be sii la halibi wa? Balimacɛ wɛrɛ b'aw fɛ wa?› An do tun ka kan k'a jaabi o la. An yɛrɛ tun be se k'a lɔn ko a ben'a fɔ ko an ka na n'a ye wa?» 8Zuda y'a fɔ a faa Yakuba ye ko: «N'i sɔnna kanbelen nin be taga ni ne ye, an bena taga sisan sisan janko an ka kisi saya ma, an ani ele yɛrɛ ani anw deenw. 9Ne yɛrɛ le be lɔ n'a kunko ye. Ni ne ma segi n'a ye ka n'a d'i ma fewu, i ka ne ɲininga a la. Ni a ma kɔsegi fewu ka na, i hakɛ be ne le kan tuma bɛɛ. 10A filɛ sa, n'an tun ma to munumunu na, an tun bena segi ka ban a siɲɛ filanan na.»\n11O la, u facɛ Yakuba y'a fɔ ko: «O tuma na, aw ye an ka jamana kɔnɔ fɛnɲuman dɔw ta aw bolo ka taga o di cɛɛ nin ma. Yiriji kasadiman sifa dɔw, ni lii dɔɔni, ani pisitasiyiridenw, ni amandiyiridenw fana. 12Aw ye wari dɔ wɛrɛ ta, ani wari minw yera aw ka bɔɔrɔw kɔnɔ fana, n'a sɔrɔ u tun filila le. 13Aw ye aw dɔgɔnin minɛ ka taga, aw ye segi ka taga n'a ye cɛɛ nin fɛ. 14Setigi Ala ka cɛɛ nin karaba aw ye, a ka sɔn Simeyɔn ni Bɛnzamɛn ka segi ka na n'aw ye. Ne kɔni, hali ni ne ka kan ka to dentanya la, ne bena to a la.»\nYusufu b'a balimaw ladon\n15Deen nunu ye boɲafɛnw ta, ka wari dɔ wɛrɛ ta, ka Bɛnzamɛn fana minɛ ka taga Ezipiti, Yusufu fɛ. 16Yusufu ye Bɛnzamɛn ye n'u ye tuma min na, a y'a fɔ a ka soo kuntigi ye ko a ka mɔgɔ nunu ladon soo kɔnɔ ka begɛn dɔ faga ka dumuni labɛn, ko bari mɔgɔ nunu bena dumuni kɛ ni ale ye tilefɛ. 17Yusufu ye min fɔ a ka soo kuntigi ye, a y'o kɛ, a ye mɔgɔ nunu ladon Yusufu ka soo kɔnɔ.\n18U y'a ye ko u ye u minɛ ka don n'u ye Yusufu ka soo kɔnɔ tuma min na, u siranna kosɔbɛ. U tun b'a miirila ko wari minw tun yera u ka bɔɔrɔw kɔnɔ u ka taama fɔlɔ la, ko u b'a fɛ k'u minɛ, olu ni u ka faliw bɛɛ, k'u tɔɔrɔ ani k'u kɛ jɔɔnw ye o wari kosɔn. 19U gwɛrɛla Yusufu ka soo kuntigi la soo daa la, ka kuma a fɛ ko: 20«I hakɛ to matigi, an nana yan siɲɛ kelen ka suman san. 21An taanin kɔ, an sera yɔrɔ dɔ la an tun ka kan ka lɔ yɔrɔ min na, o yɔrɔ la, an y'an ka bɔɔrɔw daa foni. An kelen kelen bɛɛ ye an ka wariw dafanin sɔrɔ suman kan bɔɔrɔw kɔnɔ. An kɔsegira n'o ye. 22An fana nana ni wari wɛrɛw ye janko ka suman san. An m'a lɔn mɔgɔ min tun ye an ka wari nunu don an ka bɔɔrɔw kɔnɔ.» 23Yusufu ka soo kuntigi y'a fɔ u ye ko: «Aw k'aw hakili sigi, aw kana siran foyi la. Aw faaw ka Ala min ye aw ka Ala ye, ale lo ye nafolo d'aw ma aw ka bɔɔrɔw kɔnɔ. N'o tɛ, aw ka wari sera ne ma.» O kɔ, u nana ni Simeyɔn ye u fɛ.\n24Cɛɛ nin ye Yusufu balima nunu ladon Yusufu ka soo kɔnɔ, ka senkoji d'u ma, ani ka dumuni di u ka faliw ma. 25Yusufu balima nunu ye u ka boɲafɛnw labɛn n'u be Yusufu makɔnɔna tilefɛ. Bari u tun y'a mɛn ko u bena dumuni kɛ n'a ye.\n26Yusufu nana soo tuma min na, u ye u ka boɲafɛn nunu ta k'o d'a ma, ani k'o kunbiri gwan a ɲakɔrɔ. 27O kɔ, Yusufu y'u ɲininga ko u ka kɛnɛ wa. A ko tugu: «Aw facɛ cɛkɔrɔba nin aw tun ye min koo fɔ ne ye, a ka kɛnɛ wa? Halibi a be sii la wa?» 28U y'a jaabi ko: «I ka baarakɛla an facɛ kɔni be sii la. A ka kɛnɛ fana.»\nO kɔ, u y'u kunbiri gwan a ɲakɔrɔ k'a boɲa. 29Yusufu y'a ɲaa kɔrɔta k'a baden Bɛnzamɛn filɛ. A y'a fɔ u ye ko: «Aw tun ye aw dɔgɔnin min koo fɔ ne ye, ale lo ye nin ye wa?» O kɔ, a y'a fɔ tugu ko: «Ala ka makari i la, n dɔgɔnin.» 30A dɔgɔnin nin makari y'a minɛ fɔɔ a ɲaji tun b'a fɛ ka bɔ, o la, a wilila joona joona ka don a ka layɔrɔ la ka kasi yen.\n31O kɔ, a y'a ɲaa ko ka bɔ. A ye fanga la a yɛrɛ kan k'a fɔ k'u ka na ni dumuni ye. 32U ye Yusufu ka dumuni d'a ma danna, k'a balimaw ta d'u ma danna. Ezipitika minw tun be yen, u ye olu ta fana d'u ma danna. Bari Ezipitikaw tun te sɔn ka dumuni kɛ ni eburuw ye, o ye tana ye olu fɛ. 33U ye sigiyɔrɔ di Yusufu balima nunu ma a ɲafɛ ka tugu ɲɔgɔn na, k'a daminɛ kɔrɔ ma fɔɔ ka n'a laban ni dɔgɔnin ye. U kabakoyara kosɔbɛ ni u be to ka ɲɔgɔn filɛ. 34Dumuni min tun be Yusufu kɔrɔ, a y'o dɔ di a balima nunu ma, nga Bɛnzamɛn ta tun ka ca ni tɔ nunu ta ye fɔɔ siɲɛ duuru.\nYusufu korila ka duvɛn min n'u ye ɲɔgɔn fɛ.


Luka 10 AKKDC08 - O kɔ, Matigi ye kalanden bi wolonwula - Bible Search\nYezu be kalanden caaman ci\n(Mat 9.37-38; 10.7-16; Mar 6.8-11; Luka 9.3-5)\n1O kɔ, Matigi ye kalanden bi wolonwula ni fila wɛrɛ woloma. A yɛrɛ tun ka kan ka taga duguba ni dugudennin minw na, a y'u ci ka taga o yɔrɔw la a yɛrɛ ɲa mɔgɔ fila fila. 2A y'a fɔ u ye ko: «Suman tigɛta ka ca, nga baarakɛlaw man ca. Aw ka forotigi daali a ka baarakɛlaw ci ka taga ka suman tigɛ. 3Ayiwa, aw ka taga! Ne b'aw ci i n'a fɔ sagadenw, waraw cɛma. 4Aw kana wari ta, ni dugutagaminan, ni sanbara. Aw kana lɔ mɔgɔ si fɛ sira kan foli kama. 5N'aw sera dugu min na ka don luu min kɔnɔ, aw ka kɔn k'a fɔ ko hɛrɛ ka kɛ luu nin kɔnɔ mɔgɔw ye. 6N'o y'a sɔrɔ ni mɔgɔ dɔ be luu nin kɔnɔ n'a be hɛrɛ ɲinina, o tigi bena aw ka hɛrɛ foli duba sɔrɔ. N'o tɛ, aw ka hɛrɛ foli n'a duba bena segi aw ma. 7- Aw ka to o luu kɔnɔ. U mana fɛɛn o fɛɛn d'aw ma, aw k'o dumu, bari baarakɛla ka kan n'a ka sara ye. Aw kana bɔ jatigiso dɔ la ka yɛlɛma dɔ wɛrɛ la. 8N'aw donna dugu min na, n'u y'aw ladon ka ɲa, u mana dumunifɛn min d'aw ma, aw k'o dumu. 9Aw k'o dugu banabagatɔw kɛnɛya, k'a fɔ dugu mɔgɔw ye ko: ‹Ala ka masaya tuma sera aw fɛ.› 10- N'aw donna dugu min na, n'u m'aw ladon ka ɲa, aw ka bɔ ka lɔ u ka forobayɔrɔ la k'a fɔ u ye ko: 11‹Hali aw ka dugu buguri min nɔrɔla an seen na, an b'o furanfuran ka bɔ an seen na k'a to aw ye. Nga aw k'a lɔn ko Ala ka masaya waati sera.›\n12- «Ne b'a fɔ aw ye k'o loon na, Sodɔmukaw ka tɔɔrɔ bena nɔgɔya ka tɛmɛ o dugu mɔgɔ nunu ta kan.\nBɔnɛ ye banbagaw ta ye\n13- «Aw Korazɛnkaw ni Bɛtisayidakaw, bɔnɛ bena kɛ aw ta ye, bari ne ye kabako minw kɛ aw fɛ, ni olu tun kɛra Tirikaw ni Sidɔnkaw fɛ, bii tun y'a sɔrɔ u ye dusukasifani don, ka bugurigwɛ mɔn u yɛrɛ la k'u sɔɔn yɛlɛma. 14Tiɲɛ na, kiti loon na, Tirikaw ni Sidɔnkaw ka tɔɔrɔ bena nɔgɔya ka tɛmɛ aw ta kan. 15- Aw Kafaranamukaw, aw ka dugu bena taga ɲa wa? Abada! A bena halaki pewu.»\n16- O kɔ, a y'a fɔ a ka kalandenw ye ko: «Mɔgɔ minw mana aw lamɛn, o tigiw be ne yɛrɛ le lamɛn. Mɔgɔ minw mana ban k'aw ladon, u banna ka ne yɛrɛ le ladon. Ni mɔgɔ minw banna ka ne ladon, o be banna ne cibaga le la.»\nKalanden nisɔndiya kuun\n17Kalanden bi wolonwula ni fila nunu segira ni nisɔndiya ye ka n'a fɔ Yezu ye ko: «Matigi, i tɔgɔ barika la, hali jinaw tun te se ka ban an ka fɔta ma.»\n18A y'a fɔ u ye ko: «Ne ye Sutana bentɔ ye ka bɔ sankolo la i ko sanmanamana. 19- N kɔni ye see d'aw ma ka taama saaw ni bunteniw kan, ani ka see d'aw ma k'aw jugu Sutana ka sebagaya nagasi. Fɛnjugu si ka dabari tena se aw kɔrɔ. 20Aw kana nisɔndiya bari jinaw tun te se ka ban aw ka fɔta ma. Nga aw ka nisɔndiya bari Ala y'aw tɔgɔ sɛbɛn a fɛ sankolo la.»\n21O waati yɛrɛ la, Yezu nisɔndiyara kosɔbɛ Nii Senuman barika la k'a fɔ ko: «N be barika la i ye n Faa, sankolo ni dugukolo masa, bari, i ye koo minw dogo lɔnnikɛlaw ni hakilitigiw la, i ye olu yira denmisɛnw na. I y'a kɛ ten bari a diyara i ye tiɲɛ na.»\n22- O kɔ, a y'a fɔ mɔgɔw ye ko: «N Faa ye fɛɛn bɛɛ di ne ma. Mɔgɔ si te Dencɛ lɔn n'a Faa dɔrɔn tɛ, mɔgɔ si te Faa fana lɔn, fɔɔ Dencɛ kelenpe. Ni Dencɛ b'a fɛ ko mɔgɔ min k'a Faa lɔn, o tigi ben'a lɔn.»\n23O kɔ, a y'a ɲaa yɛlɛma ka sin a ka kalandenw ma k'a fɔ u dɔrɔn ye ko: «Koo minw be kɛra nin ye, aw minw be olu yera, aw dagamunin lo. 24Bari aw be koo minw yera, ne b'a fɔ aw ye ko kira caaman ni masacɛ caaman tun b'a fɛ k'o ye, nga u ma se k'o ye. Aw be min mɛnna, u tun b'a fɛ k'o mɛn, nga u m'o mɛn.»\nNe mɔgɔɲɔgɔn ye jɔn ye?\n(Mat 22.34-40; Mar 12.28-31)\n25Sariya karamɔgɔ dɔ tun b'a fɛ ka Yezu kɔrɔbɔ. O la, a wilila k'a ɲininga ko: «Karamɔgɔ, ne ka kan ka mun kɛ ka nii banbali sɔrɔ?»\n26Yezu fana y'ale ɲininga ko: «Mun lo fɔra sariyasɛbɛ kɔnɔ? N'i b'a kalan, i b'o faamu cogo di?»\n27- A y'a jaabi ko: «I ka Matigi i ka Ala kanu n'i dusu bɛɛ ye, an'i kɔnɔ bɛɛ ye, n'i fanga bɛɛ ye, an'i hakili bɛɛ ye. I k'i mɔgɔɲɔgɔn kanu i n'a fɔ i yɛrɛ.»\n28- Yezu y'a fɔ a ye ko: «I ka jaabili ɲana. A kɛ o cogo la, i bena hɛrɛ banbali sɔrɔ.»\n29Nga sariya karamɔgɔ nin tun b'a fɛ ka joo di a yɛrɛ ma. O la, a ye Yezu ɲininga ko: «Jɔn le ye ne mɔgɔɲɔgɔn ye?»\n30Yezu y'a jaabi ko: «Cɛɛ dɔ tun bɔra Zeruzalɛmu n'a be tagara Zeriko. Benkannikɛlaw girinn'a kan, k'a ka faniw n'a bololafɛnw bɛɛ bɔsi a la, ka tila k'a bugɔ fɔɔ k'a kirin ka taga k'a to sira kan. 31O y'a sɔrɔ sarakalasebaga dɔ tun b'o sira kelen kan ka na. A ye cɛɛ mandiminin ye tuma min na, a faranna ka tɛmɛ sira faan dɔ fɛ. 32Levi kɔmɔgɔw dɔ fana nana se o cɛɛ ma, a y'a ye ka tɛmɛ sira faan dɔ fɛ.c 33- Nga Samarika dɔ dugutagatɔ nana se cɛɛ nin ma, a y'a ye minkɛ, a hinɛ donn'a la kosɔbɛ. 34A gwɛrɛl'a la k'a ka jolidaw ko, ka fura kɛ u la, k'u siri. O kɔ, a y'a ta k'a la a ka fali kan ka taga n'a ye lonan jigiyɔrɔ dɔ la, k'a janto a la yen. 35O dugusagwɛ, a ye warigwɛ deen fila di jatigicɛ ma k'a fɔ a ye ko a k'a janto a la. Ko n'a ye musaka minw kɛ ka tɛmɛ wari hakɛ nin kan, ko n'ale kɔsegira tuma min na, ale bena o sara a ye.»\n36Yezu sɔrɔla ka sariya karamɔgɔ nin ɲininga ko: «Benkannikɛlaw ye cɛɛ min mandimi wo, e ka miiri la, mɔgɔ saba nunu na, jumɛn y'o cɛɛ mɔgɔɲɔgɔn ye?»\n37A y'a jaabi ko: «A hinɛ donna min na.»\nYezu ko a ma: «I fana ka taga o ɲɔgɔn kɛ.»\nMarita ni Mariyamu ka koo\n38- K'u to taama na, Yezu sera dugu dɔ kɔnɔ n'a ka kalandenw ye. U jigira muso dɔ fɛ min tɔgɔ ko Marita. 39Marita dɔgɔmuso tun be yen n'o tɔgɔ ko Mariyamu. Ale tagara sigi Matigi gɛrɛfɛ ka to k'a ka kalan lamɛn. 40Gwabaaraw kɛnin tun be ka Marita degun. A nan'a fɔ Yezu ye ko: «Matigi, n dɔgɔmuso be sigi ka ne kelen to baara la, o ka ɲi wa? I t'a fɔ a ye ko a ka wili ka na n dɛmɛ wa?»\n41Nga Matigi y'a jaabi ko: «Marita, Marita, i be boliboli k'i hakili ɲagami koo caaman na gwansan, 42k'a sɔrɔ mɔgɔ mako be fɛɛn kelen dama le la. Mariyamu y'o le ta, mɔgɔ si tena se ka min bɔsi a la.»


Kok 32 AKKDC08 - Begɛn caaman tun be Urubɛn kɔmɔgɔw ni - Bible Search\nKok 31 Kok 33\nGalaadi mara diko\n1Begɛn caaman tun be Urubɛn kɔmɔgɔw ni Gadi kɔmɔgɔw fɛ. U y'a ye ko Yazɛri mara ni Galaadi mara tun ka ɲi begɛnmara la. 2O la, u tagara Musa ni sarakalasebaga Eleyazari ani jama ɲamɔgɔw fɛ k'a fɔ u ye ko: 3«Atarɔti ni Dibɔn ni Yazɛri ni Nimura ni Ɛsibɔn ni Eleyale ni Sebamu ni Nebo ani Beŋɔn, 4Masaba ye Isirayɛlidenw dɛmɛ ka se mara minw kɔrɔ, olu ka ɲi begɛnmara la dɛ. Ayiwa, begɛnw do be i ka baarakɛlaw fɛ. 5Ni an koo diyara i ye, i k'o mara nunu d'an ma, kana an wajibiya ka taga Zurudɛn baji kɔfɛ.»\n6Musa ye Gadi kɔmɔgɔw ni Urubɛn kɔmɔgɔw jaabi ko: «Aw balimaw ka kan ka taga kɛlɛ la k'aw siginin to yan wa? 7Masaba ye jamana min di Isirayɛlidenw ma, mun na aw b'u fari fagara o yɔrɔ donko la? 8- Ne y'aw faaw ci ka bɔ Kadɛsi Barineya ka taga jamana yaala tuma min na, u y'o ɲɔgɔn le kɛ. 9U tagara fɔɔ Ɛsikɔli kɔkɛnɛ na ka jamana nin filɛ, o kɔ, u ye Isirayɛlidenw fari faga fɔɔ u ma sɔn ka don jamana nin kɔnɔ, Masaba ye min d'u ma. 10- Masaba dimina o loon na, ka layidugwɛlɛn ta ko 11mɔgɔ minw bɔra Ezipiti jamana na, k'a ta minw sii sera saan mugan ma fɔɔ ka tɛmɛ o kan, k'olu si tena jamana nin ye, ale ye min layidu ta Ibrayima ni Isiyaka ani Yakuba ye k'a gwɛlɛya ko a ben'a di u ma, bari u si ma mɛnni kɛ a fɛ sɔbɛ la. 12Fɔɔ Kenizi kɔmɔgɔ Yefunɛ dencɛ Kalɛbu ni Nun dencɛ Zozuwe, k'olu kɔni le ye mɛnni kɛ ale Masaba fɛ sɔbɛ la. 13Ayiwa, Masaba dimina Isirayɛlidenw kɔrɔ kosɔbɛ k'a kɛ u munumununa kongokolon kɔnɔ saan bi naani kɔnɔ, mɔgɔ minw ye kojugu kɛ a ɲakɔrɔ, fɔɔ olu bɛɛ ka sa. 14Aw fana, kojugukɛla nunu, aw b'aw faaw nɔɔ ta ka dɔ fara Masaba ka dimi kan Isirayɛlidenw kama! 15N'aw ye aw kɔɔ sin Masaba ma, a bena Isirayɛli jama to kongokolon kɔnɔ tugu, aw bena kɛ u bɛɛ halaki sababu ye.»\n16O kɔ, u gwɛrɛla Musa la k'a fɔ ko: «An b'a fɛ ka wɛɛrɛw dilan yan an ka begɛnw ye, ka duguw sigi an ka denbayaw ye. 17Nga an sɔnnin be ka kɛlɛkɛminanw ta ka bila Isirayɛliden tɔw ɲa fɔɔ ka se n'u ye u ka yɔrɔ la. K'an to o yɔrɔ la, dugu minw lamininin be ni kogo ye, an ka denbayaw bena sigi olu kɔnɔ janko u ka tanga jamana nin kɔnɔ mɔgɔw ma. 18An tena kɔsegi soo ni Isirayɛlidenw kelen kelen bɛɛ ma u niyɔrɔ sɔrɔ. 19An tena niyɔrɔ si ta u fɛ Zurudɛn baji kɔfɛ, bari an ye niyɔrɔ sɔrɔ Zurudɛn kɔrɔn ɲafan fɛ.»\n20Musa y'a fɔ u ye ko: «N'aw y'o kɛ, ni aw ye kɛlɛkɛminanw ta kɛlɛ kama Masaba ɲakɔrɔ, 21ni aw la kɛlɛdenw kelen kelen bɛɛ ye Zurudɛn baji tigɛ Masaba ɲakɔrɔ fɔɔ a k'a juguw gwɛn ka bɔ a ɲa, 22ni aw ma kɔsegi fɔɔ jamana nin ka kolo Masaba ye, o tuma na, aw bena kɛ hɔrɔnw ye Masaba ni Isirayɛliden tɔw faan fɛ. Jamana nin bena kɛ aw ta ye Masaba ɲakɔrɔ. 23Nga n'aw m'o kɛ, o tuma na, aw be Masaba hakɛ tara. Aw ka hakɛ juru bena bɔ aw la, siga t'o la. 24Aw ka duguw sigi aw ka denbayaw ye, ka wɛɛrɛw dilan aw ka begɛnw ye, nga aw y'aw daa di koo min na, aw k'o kɛ.»\n25Gadi kɔmɔgɔw ni Urubɛn kɔmɔgɔw y'a fɔ Musa ye ko: «An matigi mana min fɔ, a ka baarakɛlaw bena o kɛ. 26An ka denmisɛnw n'an ka musow, n'an ka begɛnw bɛɛ bena to Galaadi mara duguw kɔnɔ yan. 27Nga i ka baarakɛlaw bɛɛ bena kɛlɛkɛminanw ta ka baa tigɛ ka taga kɛlɛ la Masaba ɲana, i ko an matigi y'a fɔ cogo min na.»\n28- Musa y'a fɔ sarakalasebaga Eleyazari ni Nun dencɛ Zozuwe ani Isirayɛli deen tan ni fila kɔmɔgɔw ka gwatigiw ye u ka koo la, 29ko: «Ni Gadi kɔmɔgɔw ni Urubɛn kɔmɔgɔw bɛɛ ye kɛlɛkɛminanw ta ka Zurudɛn baji tigɛ n'aw ye Masaba ɲakɔrɔ, ni jamana mɔgɔw kolora aw ye tuma min na, o tuma na, aw ka Galaadi mara d'u ma. 30Nga n'u ma kɛlɛkɛminanw ta ka baa tigɛ n'aw ye, u niyɔrɔ bena kɛ aw cɛma Kanaan jamana na.»\n31Gadi kɔmɔgɔw ni Urubɛn kɔmɔgɔw y'a fɔ ko: «Masaba ye min fɔ i ka baarakɛlaw ye, an bena o kɛ. 32An bena kɛlɛkɛminanw ta ka baa tigɛ ka taga don Kanaan kɔnɔ Masaba ɲakɔrɔ, nga an bena yɔrɔ min sɔrɔ ka kɛ an niyɔrɔ ye, o ka kɛ Zurudɛn yan faan fɛ.»\n33Amoriw ka masacɛ Siŋɔn ka mara, ni *Basan masacɛ Ɔgi ka mara, o jamana n'a duguw ani u lamini kongow, Musa ye olu bɛɛ di Gadi kɔmɔgɔw ni Urubɛn kɔmɔgɔw ani Yusufu dencɛ Manase kɔmɔgɔw tilancɛ ma.\n34Gadi kɔmɔgɔw ye dugu minw sigi kura ye, olu ye Dibɔn ni Atarɔti ni Arowɛri, 35ni Atirɔtisofan ni Yazɛri ni Yogibowa, 36ni Bɛtinimura ani Bɛtaran ye. U ye kogo lɔ k'u lamini, ani ka wɛɛrɛw dilan u ka begɛnw ye.\n37Urubɛn kɔmɔgɔw ye Ɛsibɔn ni Eleyale ni Kiriyatayimu sigi kura ye, 38ka Nebo ani Bali Meŋɔni sigi fana, k'u tɔgɔw yɛlɛma, ani Sibima. U ye dugu minw sigi kura ye, u ye tɔgɔ wɛrɛw la olu kan.\n39Manase dencɛ Makiri kɔmɔgɔ cɛmanw tagara Galaadi mara kɛlɛ k'a minɛ. Amori minw tun be o yɔrɔ la, u ye olu gwɛn. 40O la, Musa ye Galaadi mara di Manase dencɛ Makiri kɔmɔgɔw ma, olu sigira o yɔrɔ la. 41Manase kɔmɔgɔ Yayiri tagara o yɔrɔ dugudenninw minɛ k'u tɔgɔ la ko Yayiri ka dugudenninw. 42Noba tagara Kenati n'a dafɛ dugudenninw minɛ k'a yɛrɛ tɔgɔ la a kan ko Noba.


Sar 3 AKKDC08 - «Ni mɔgɔ dɔ b'a fɛ ka jɛnɲɔgɔnya saraka - Bible Search\nSar 2 Sar 4\n1«Ni mɔgɔ dɔ b'a fɛ ka jɛnɲɔgɔnya saraka bɔ ne Masaba ye, ni begɛnba lo, tura, walima misimuso, a ka kɛ misi ye fiɲɛ te min na. 2A k'a bolo la a ka saraka nin kuun na, k'a kaan tigɛ Ɲɔgɔnkunbɛn fanibugu daa la. O kɔ, Arɔn dencɛ sarakalasebagaw k'a joli seriseri sarakabɔyɔrɔ faan bɛɛ kan. 3Dɔ be bɔ saraka nin na ka jɛni pewu ne Masaba ye. O y'a kɔnɔnatulu bɛɛ, 4- n'a kɔkili fila ni tulu min b'u kan, n'a soron ta. Ani a biɲɛ yɔrɔ ɲanaman, a bena min bɔ n'a kɔkiliw ye. 5O kɔ, saraka jɛnita min be lɔgɔ mananin kan sarakabɔyɔrɔ kan, Arɔn dencɛw k'a la o kan k'a jɛni. Saraka jɛnita lo pewu, a kasa ka di ne Masaba ye.\n6«Ni begɛnmisɛn lo, n'a b'a fɛ k'a kɛ jɛnɲɔgɔnya saraka ye ne Masaba ye, a ka na n'a cɛman ye, walima musoman, fiɲɛ te min na. 7N'a be sagaden bɔ, a ka na n'a ye ne Masaba ɲakɔrɔ, 8k'a bolo la a ka saraka nin kuun na, k'a kaan tigɛ Ɲɔgɔnkunbɛn fanibugu ɲafɛ. O kɔ, sarakalasebagaw k'a joli seriseri sarakabɔyɔrɔ faan bɛɛ kan. 9Sarakasogo nin tuluyɔrɔw be bɔ ka jɛni pewu ne Masaba ye: kukala bɛɛ, a b'o tigɛ ka bɔ a kɔkolo la, n'a kɔnɔnatulu bɛɛ, 10n'a kɔkili fila ni tulu min b'u kan, n'a soron ta, ani a biɲɛ yɔrɔ ɲanaman, a bena min bɔ n'a kɔkiliw ye. 11- Sarakalasebaga k'o jɛni sarakabɔyɔrɔ kan. Dumunifɛn lo, min be jɛni pewu ne Masaba ye.\n12«N'a ka saraka ye baa le ye, a ka na n'a ye ne Masaba ɲakɔrɔ, 13k'a bolo la a kuun na k'a kaan tigɛ ɲɔgɔnkunbɛn fanibugu ɲafɛ. O kɔ, Arɔn dencɛw k'a joli seriseri sarakabɔyɔrɔ faan bɛɛ kan. 14Dɔ be bɔ saraka nin na ka jɛni ne Masaba ye, o y'a kɔnɔnatulu bɛɛ ye, 15n'a kɔkili fila ni tulu min b'u kan, n'a soron ta, ani a biɲɛ yɔrɔ ɲanaman, a bena min bɔ n'a kɔkiliw ye. 16Sarakalasebaga k'olu jɛni sarakabɔyɔrɔ kan. Dumunifɛn lo, min be jɛni pewu, a kasa ka di ne Masaba ye.\n«Begɛn tulu bɛɛ ye ne ta ye. 17Aw kan'a tulu, walima a joli dumu. O ye sariya ye min tena dabila aw kɔmɔgɔw fɛ abada aw sigiyɔrɔw bɛɛ la.»


<< < Damina 11 > >>\nBabɛli sankasojan ta ko\n1 Fɔlɔfɔlɔ, dunuɲamɔgɔw bɛɛ tun bɛ kan kelen, ani kuma kelen le fɔ.\n2 O bɔra terebɔyanfan na, ka taga kɛnɛgbɛba dɔ ye Sinehari jamana ra. O sigira o yɔrɔ ra. 3 Lon dɔ, o k’a fɔ ɲɔgɔn ye ko: «Aw y’a to an ye biriki bɔ, k’a jɛni k’a ja.» O ka o birikiw le kɛ o ta bonlɔkabakuruw ye, ka mananji kɛ bonlɔnan ye.\n4 O ko: «Aw y’a to an ye dugu dɔ lɔ, ani sankasojan dɔ; k’a janya fɔ a ye se sankolo ma. O ye kɛ tagamasiyɛn ye, k’a to an ye tɔgɔ sɔrɔ, janko an kana na yɛrɛgɛ ka taga dugukolo fan bɛɛ ra.»\n5 Ayiwa, Matigi Ala jigira ka na dugu flɛ, ani sankasojan, adamadenw tun bɛ min lɔra. 6 Matigi Ala ko: «Aw y’a flɛ, o bɛɛ kɛra i ko jamana kelen mɔgɔw; o bɛɛ bɛ kan kelen le fɔra fana. Sisan o fana ka nin baara le damina. Ni a tora tan, o ka fɛn o fɛn latigɛ ko o b’a kɛ, foyi le tɛna o bari ka o kɛ.»\n7 Ala ko: «An ye jigi ka taga o ta kan ɲagami janko o kana se ka ɲɔgɔn ta kan mɛn tuun.»\n8 Matigi Ala ka o le kɛ, ka o bɛɛ janjan ka bɔ o yɔrɔ ra, ka o lataga dugukolo yɔrɔ bɛɛ ra. O ka dugu lɔri dabla.\n9 O kosɔn o yɔrɔ tɔgɔ lara ko Babɛlia, sabu Matigi Ala ka dunuɲamɔgɔw bɛɛ ta kan ɲagami o yɔrɔ le ra; a ka o gbɛn ka bɔ o yɔrɔ le ra, ka o janjan ka taga dugukolo yɔrɔ bɛɛ ra.\nSɛmu ta duruja\n10 Ayiwa, Sɛmu ta duruja ye nin ye.\nKa Sɛmu si to san kɛmɛ, a ka Aripasadi woro. O kɛra san fla sanjiba kɔ fɛ. 11 Aripasadi woronin kɔ, Sɛmu ka san kɛmɛ looru le kɛ tuun. A ka dencɛ wɛrɛw woro, ani denmusow.\n12 Ka Aripasadi si to san bisaba ni san looru, a ka Selasi woro. 13 Selasi woronin kɔ, Aripasadi ka san kɛmɛ naani ni san saba le kɛ tuun. A ka dencɛ wɛrɛw woro, ani denmusow.\n14 Ka Selasi si to san bisaba, a ka Hebɛri woro. 15 Hebɛri woronin kɔ, Selasi ka san kɛmɛ naani ni san saba le kɛ tuun. A ka dencɛ wɛrɛw woro, ani denmusow.\n16 Ka Hebɛri si to san bisaba ni san naani, a ka Pelɛgi woro. 17 Pelɛgi woronin kɔ, Hebɛri ka san kɛmɛ naani ni san bisaba le kɛ tuun. A ka dencɛ wɛrɛw woro, ani denmusow.\n18 Ka Pelɛgi si to san bisaba, a ka Erehu woro. 19 Erehu woronin kɔ, Pelɛgi ka san kɛmɛ fla ni san kɔnɔntɔn le kɛ tuun. A ka dencɛ wɛrɛw woro, ani denmusow.\n20 Ka Erehu si to san bisaba ni san fla, a ka Serugi woro. 21 Serugi woronin kɔ, Erehu ka san kɛmɛ fla ni san wolonfla le kɛ tuun. A ka dencɛ wɛrɛw woro, ani denmusow.\n22 Ka Serugi si to san bisaba, a ka Nahɔri woro. 23 Nahɔri woronin kɔ, Serugi ka san kɛmɛ fla le kɛ tuun. A ka dencɛ wɛrɛw woro, ani denmusow.\n24 Ka Nahɔri si to san mugan ni kɔnɔntɔn, a ka Tera woro. 25 Tera woronin kɔ, Nahɔri ka san kɛmɛ ni san tan ni kɔnɔntɔn le kɛ tuun. A ka dencɛ wɛrɛw woro, ani denmusow.\n26 Ka Tera si to san biwolonfla, a ka Iburama woro, ani dencɛ dɔ wɛrɛ, min fana tɔgɔ lara ko Nahɔri; ani Haran.\n27 Tera ta duruja le ye nin ye: a ka Iburama woro, ani Nahɔri, ani Haran. Haran ka Lutu woro. 28 Haran nana sa k’a facɛ to si ra. A tun worora Kalide jamana le ra; a fana sara yi le, Uri dugu ra.\n29 Iburama ni Nahɔri ka muso furu. Iburama ta muso tɔgɔ tun ye ko Sarayi, Nahɔri ta muso tɔgɔ tun ye ko Milika; Milika tun ye Haran denmuso le ye. A denmuso dɔ wɛrɛ tun tɔgɔ ye ko Isika. 30 Sarayi tun tɛ se ka den woro; o kosɔn den ma kɛ ale fɛ.\n31 Ayiwa, Tera k’a dencɛ Iburama ta, ani Lutu, a dencɛ Haran dencɛ, ani a buranmuso Sarayi, Iburama ta muso; o bɔra Uri, Kalide jamana ra, ka taga sigi Kanaana jamana ra. O tagara se fɔ Karan, ka sigi o yɔrɔ ra. 32 Tera si bɛɛ lajɛnnin kɛra san kɛmɛ fla ni san looru. O kɔ, a sara Karan mara ra.


Kod 27 AKKDC08 - Isiyaka tun kɔrɔla, a ɲaa fanga - Bible Search\nKod 26 Kod 28\nIsiyaka be duba kɛ Yakuba ye\n1Isiyaka tun kɔrɔla, a ɲaa fanga dɔgɔyara fɔɔ ka fiyɛn. A y'a dencɛ fɔlɔ Ezawu wele k'a fɔ a ye ko: «Ne deen.» A y'a jaabi ko: «Naamu.» 2Isiyaka ko: «Ne kɔrɔla sisan, ne te n taalon lɔn. 3I ka donsominanw ta, i ka toon n'i ka kala, ka taga kongo la ka sogo ɲini ne ye sisan. 4Dumuni min ka di ne ye, i k'o tobi ka na n'a ye, ne k'a dumu, janko ne ka se ka duba kɛ i ye sanni ne ka sa.» 5Isiyaka tun be kuma nin fɔr'a dencɛ Ezawu ye tuma min na, Erebɛka y'a mɛn. Ezawu wilila ka taga kongo kɔnɔ, ko a be sogo ɲini ka na n'a ye.\n6Erebɛka y'a fɔ a dencɛ Yakuba ye ko: «A filɛ, i faa ye kuma min fɔ i kɔrɔcɛ Ezawu ye, ne y'o mɛn. 7A ko a ka taga sogo ɲini ka na dumuni diman tobi ale ye, a k'o dumu, ko a bena duba kɛ a ye Masaba ɲakɔrɔ sanni ka sa. 8Sisan n deen, mɛnni kɛ ne fɛ. Ne bena min fɔ i ye, i k'o kɛ. 9Taga baden ɲanaman fila minɛ begɛnw cɛma ka na n'u ye. Ne bena dumuni diman dilan min ka d'i facɛ ye. 10I bena ta'a d'i facɛ ma, a b'a dumu, janko a ka duba kɛ i ye sanni a ka sa.»\n11Yakuba y'a fɔ a bamuso Erebɛka ye ko: «Ne kɔrɔcɛ Ezawu farisi ka ca, ne ta man ca. 12N'a sɔrɔ ne faa bena ne mɔmɔ, ne bena kɛ namaramɔgɔ ye a ɲana ka danga sɔrɔ duba nɔɔ na.»\n13A baa y'a fɔ a ye ko: «N deen, o danga ka ne minɛ. Mɛnni kɛ ne fɛ dɔrɔn ka taga u minɛ.» 14Yakuba tagara u minɛ ka na n'u ye a bamuso fɛ. A bamuso ye dumuni tobi min ka di a facɛ ye. 15O kɔ, Ezawu, min tun ye Erebɛka ka dencɛ fɔlɔ ye, a ka faniɲuman minw tun be Erebɛka fɛ soo kɔnɔ, Erebɛka ye olu ta k'u don a dencɛfitini Yakuba kaan na. 16A ye badengolo nɔrɔ Yakuba bolow la, n'a kaan yɔrɔ nuguninw na. 17O kɔ, a tun ye dumuni ni buru min labɛn, a y'o di a dencɛ Yakuba ma.\n18Yakuba tagar'a facɛ fɛ k'a fɔ a ye ko: «Baba.» Isiyaka ko: «Naamu. Ne deen, jɔn lo?» 19Yakuba y'a faa jaabi ko: «Ne Ezawu lo, i dencɛ fɔlɔ. I ye min fɔ n ye, n y'o kɛ. Ne b'i daali, i ka wili ka sigi ka ne ka sogo ɲimi, janko i ka se ka duba kɛ ne ye.» 20Isiyaka y'a fɔ a dencɛ ye ko: «Ne deen, i y'a sɔrɔ kelen cogo di?» Yakuba y'a jaabi ko: «Masaba, i ka Ala ye ne dɛmɛ.» 21Isiyaka y'a fɔ Yakuba ye ko: «Ne deen, gwɛrɛ ne la, ne k'i mɔmɔ k'a filɛ yala n'i ye ne dencɛ Ezawu yɛrɛ le ye.» 22Yakuba gwɛrɛl'a faa Isiyaka la, a y'a mɔmɔ k'a fɔ ko: «Yakuba kumakan lo, nga bolow ye Ezawu bolow ye.» 23A ma Yakuba lɔn, bari sii tun b'a bolow kan i n'a fɔ a kɔrɔcɛ Ezawu bolow. O la, a ye duba kɛ a ye. 24A ko: «I ye ne dencɛ Ezawu ye tiɲɛ na wa?» Yakuba ko: «Ɔnhɔn.» 25Isiyaka ko: «Ne deen, sogo di ne ma, ne k'a ɲimi, ka sɔrɔ ka duba kɛ i ye.» Yakuba y'a d'a ma, a y'a ɲimi. A nana ni duvɛn fana ye, a y'o min.\n26O kɔ, a faa Isiyaka y'a fɔ a ye ko: «Ne deen, gwɛrɛ ne la ka i bolo meleke n na.» 27- Yakuba gwɛrɛl'a la k'a bolo meleke a la. A faa Isiyaka y'a ka fani kasa mɛn tuma min na, a ye duba kɛ a ye ko:\n«Anhaan! Ne dencɛ kasa be i n'a fɔ foro kasa,\nMasaba ka nɛɛma be min kan.\n28Ala ka komiji d'i ma ka bɔ sankolo la\nka dugukolo nafa d'i ma\nk'i ka suman n'i ka duvɛnkɛnɛ caya.\n29- Siya wɛrɛw ka baara kɛ i ye,\nu k'u kunbiri gwan i kɔrɔ.\nI ka kɛ i balimaw kuntigi ye,\ni badenw k'u kunbiri gwan i kɔrɔ.\nMinw mana i danga,\nolu danganin lo,\nminw mana duba kɛ i ye,\nolu ta ka ɲa.»\n30Isiyaka tilara duba kɛli la Yakuba ye. Yakuba bɔr'a fɛ dɔrɔn, a kɔrɔcɛ Ezawu nana ka bɔ kongo la yaalayɔrɔ la. 31A fana ye dumuni diman tobi ka taga n'a ye a faa fɛ. A y'a fɔ a ye ko: «Ne faa, wili k'i deen ka sogo ɲimi janko i ka duba kɛ a ye.» 32A faa Isiyaka y'a ɲininga ko: «Jɔn lo?» A y'a jaabi ko: «Ne ye i dencɛ ye, i dencɛ fɔlɔ Ezawu.» 33Isiyaka yɛrɛyɛrɛla kosɔbɛ k'a fɔ ko: «Jɔn le ye sogo ɲini ka n'a di ne ma sa? Ne ye dumuni kɛ ka ban ka duba kɛ o tigi ye sanni i ka na. O tigi ye dubaden ye tiɲɛ na.» 34Ezawu y'a faa ka kuma mɛn dɔrɔn, a digir'a la kosɔbɛ fɔɔ a ye kulekanba bɔ k'a fɔ a faa ye ko: «Duba kɛ ne fana ye kɛ, baba!» 35Isiyaka ko: «I dɔgɔcɛ ye namara kɛ k'i ka duba sɔrɔ.» 36- Ezawu ko: «U y'a tɔgɔ la ko Yakuba. O bɛnna, bari a ye namara kɛ ne la siɲɛ fila. A ye ne ka kɔrɔya minɛ, sisan a ye ne ka duba bɔsi ne la. I ma duba dɔ to ne ye wa?»\n37Isiyaka ye Ezawu jaabi ko: «Ne y'a kɛ i kuntigi ye k'a balimaw bɛɛ don a bolo. Ne ye suman ni duvɛnkɛnɛ sɔrɔko duba kɛ a ye. Ne be se ka mun kɛ i ye tugu, ne deen?» 38- Ezawu y'a fɔ a faa ye ko: «O duba dɔrɔn le b'i fɛ wa? Duba kɛ ne fana ye kɛ, baba!» O kɔ, Ezawu kasira kosɔbɛ. 39- A faa Isiyaka y'a jaabi ko:\n«Dugukolo nafa tena sɔrɔ i sigiyɔrɔ la.\nA tena komiji fana sɔrɔ ka bɔ sankolo la.\n40- I bena balo i ka murujan barika la.\nI bena baara kɛ i baden ye,\nnga k'i to munumunu na yɔrɔ bɛɛ,\ni bena se k'o baara nɔgɔya i yɛrɛ ye.»\n41U faa ye duba min kɛ Yakuba ye, Ezawu y'o dimi mara a kɔnɔ Yakuba kama. A y'a fɔ a yɛrɛ kɔnɔ ko: «N faa satuma surunyana. N'o tɛmɛna ka ban, ne bena n dɔgɔcɛ Yakuba faga.» 42U ye Erebɛka dencɛ fɔlɔ Ezawu ka kuma fɔ a ye tuma min na, a y'a dencɛfitini Yakuba wele k'a fɔ a ye ko: «I kɔrɔcɛ Ezawu b'a fɛ k'i faga k'a dimi bɔ. 43O la, n deen, mɛnni kɛ n fɛ. Boli ka taga n kɔrɔcɛ Laban ka soo Aran sisan 44ka waati dɔɔni kɛ a fɛ yen fɔɔ i kɔrɔcɛ dusu ka suma. 45N'a dusu sumana, i ye koo min kɛ a la, n'o bɔra a kɔnɔ tuma min na, ne bena cira bila i ma ko i ka na. Mun na ne ben'a to ne be bɔnɛ aw fila bɛɛ la loon kelen na?»\n46Erebɛka y'a fɔ Isiyaka ye ko: «Iti deen nunu ye diɲɛ nigɛ bɔ ne la.y Ni Yakuba ye olu ɲɔgɔn dɔ furu jamana nin denmusow cɛma kɔni, kuun t'a la ne ka to sii la tugu.»


Ɲɛnamaya ni waajuli baara: Saan 2018, awirili tile 16-22 ka lajɛn porogramu\nƝɛnamaya ani waajuli baara lajɛnsɛbɛ | Saan 2018, awirilikalo\nA KALAN KAAN NIN NA Abbey Aboua Abui Acoli Adja Afrikaans Akha Albanais Allemand Altai Alur Amharique Anglais Arabe Arménien Arménien (occidental) Assamais Ateso Attié Aukan Aymara Azéri Azéri (cyrillique) Bachkir Bambara Baoulé Bas allemend Basque Bassa (cameroun) Batak (Karo) Batak Simalungun Batak Toba Bengali Biak Bichlamar Bicol Birman Boulou Bulgare Bété Cambodgien Capverdien Catalan Cebuano Changana du Mozambique Chavacano Chichewa Chin haka Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuuk Cibemba Cinamwanga Cinyanja Coréen Creole de Maurice Creole seychelles Croate Créole de guinée-bissao Créole du bélize Créole haïtien Damara Dangme Danois Dayak ngaju Digor Douala Drehu Edo Efik Esan Espagnole Estonien Ewé Fidjien Finnois Fon Français Féroïen Ga Galicien Gallois Garifuna Georgien Gokana Goun Grec Groelandais Guarani Gujarati Guéré Haoussa Herero Hiligaynon Hindi Hiri Motu Hmong blanc Hongrois Hébreu Iban Ibanag Ibinda Idoma Igbo Igede Iloko Indonésien Islandais Isoko Italien Japonais Javanais Jula Kabye Kachin Kana Kannada Karen S’gaw Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kissi Kongo Konkani (romain) Krio Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Kyangonde Lahu Langue des signes allemande Langue des signes brésilienne Langue des signes finnoise Langue des signes vénézuélienne Lao Lenje Letton Lhukonzo Lingala Lituanien Lomwe Luganda Lunda Luo Luvale Macédonien Makua Malagach Malay Malayalam Maltais Mam Mambwé-Lungu Mapudungun Marathi Marshall Maya Mazatec de Huautla Mbunda Mende Mingrélian Mixe Mixtèque (Guerrero) Mizo Mongol Moore Motu Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Navajo Ndau Ndonga Ndébélé Ndébélé(Zimbabwe) Ngabere Ngangela Nias Niue Norvégien Nsenga Nyaneka Nyungwe Nzema Néerlandais Népali Odila Okpe Oromo Ossete Otetela Otomi (vallee du mezquital) Ourdou Ouzbek Ouzbek (romain) Pangasinan Papiamento (curaçao) Pendjabi Persan Pidgin camerounais Pidgin nigérian Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quiché Rarotongan Romain Romani (Macédoine) Romani (Macédoine, cyrillique) Romani (Sud de la Grèce) Romani de Serbie Runyankore Russe Rutooro Samoan Sangir Sango Saramaccan Sena Sepedi Sepulana Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sonde Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Tandroy Tankarana Tarahumara central Tarascan Tatar Tcheque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Valencien Venda Vezo Vietnamien Wallis Waray-Waray Wayuunaiki Wolaitsa Xhosa Yacouba Yoruba Zande Zapotec (de l'isthme) Zapotec (lachiguiri) Zoulou ouïghour (écriture cyrillique) tamoul tchouvache\nAwirili tile 16-22\nDɔnkili 130 ani delili\nDadon kumaw (Kana tɛmɛ miniti 3 kan)\nNAFOLOFƐNW ALA KA KUMA KƆNƆ\n“I ka hakɛw yafara.” (mn. 10):\n[Videwo nin yira: Mariki ka kitabu dadonkumaw.]\nMariki 2:3-5—Yezu hinɛna muruku dɔ la k’a ka hakɛw yafa (jy 67 § 3-5).\nMariki 2:6-12—Yezu kɛtɔ ka murukucɛ kɛnɛya, a y’a yira ko see b’a ye ka jurumuw yafa (Kunnafoni, kuma nin koo la Mariki 2:9 kɔnɔ: “Jumɛn fɔ ka nɔgɔ?” A be sɔrɔ nwtsty kɔnɔ).\nNafolofɛnw ɲini Ala ka Kuma kɔnɔ (mn. 8):\nMariki 1:11—Jehova ye kuma min fɔ Yezu ye, o kɔrɔ ko di? (Kunnafoniw, kuma nunu koo la Mariki 1:11 kɔnɔ: “Kumakan dɔ bɔra sankolo la k’a fɔ,” “i ye ne Dencɛ . . . ye,” “i koo ka di ne ye haali.” U be sɔrɔ nwtsty kɔnɔ).\nMariki 2:27, 28—Mun na Yezu ko ale lo ye “lafiɲɛlon . . . kuntigi” ye? (Kunnafoni, kuma nin koo la Mariki 2:28 kɔnɔ: “Lafiɲɛlon . . . Kuntigi.” A be sɔrɔ nwtsty kɔnɔ).\nLɔgɔkun nin ka Bibulu kalangwɛ ye i dɛmɛ ka mun lo lɔn Jehova koo la?\nLɔgɔkun nin ka Bibulu kalangwɛ kɛtɔ, i ye nafolofɛn wɛrɛ jumanw lo sɔrɔ?\nBibulu kalangwɛ (Kana tɛmɛ miniti 4 kan): Mariki 1:1-15\nI SƆBƐ DON WAAJULI BAARA LA\nƝɔgɔnyeko fɔlɔ (Kana tɛmɛ miniti 2 kan): A daminɛ ni barokɛcogo modɛli ye. Kiinmɔgɔw ka teli k’aw sɔsɔ koo minw na, o dɔ jaabi.\nViziti kura fɔlɔ (Kana tɛmɛ miniti 3 kan): Baara kɛ ni barokɛcogo modɛli ye.\nViziti kura filanan ka videwo (mn. 5): O videwo yira ani baro kɛ a kan.\n“Ne ma na mɔgɔtilenninw wele, nga ne nana hakɛkɛlaw le wele.” (mn. 7): Baro. Videwo nin yira: A tun ye kasoden ye, sisan a ye ninsɔndiya sɔbɛ sɔrɔ. O kɔ, a’ ye ɲiningali nunu lajɛ: Mun lo ye Donald dɛmɛ ka ninsɔndiya sɔbɛ sɔrɔ? Yezu tun tɛ mɔgɔ bɔ mɔgɔ la. An be se k’a ladegi cogo di waajuli la? —Mariki 2:17.\nJehova be yafali kɛ haali (mn. 8): Baro. Videwo nin yira: Jehova, n’ bena e lo bila n’ ka koow bɛɛ ɲɛ. O kɔ, a’ ye ɲiningali nunu lajɛ: Cogo juman na ani mun na Anneliese kɔsegira Jehova ma? (Ezayi 55:6, 7). Minw y’u yɔrɔ janya Jehova la, cogo juman na i be se ka tɛmɛ Anneliese ka koo fɛ k’u dɛmɛ?\nKafo ka Bibulu kalan (mn. 30): jy sap. 17\nSegikanni kɛ ani lɔgɔkun nata ka kalanw kofɔ (mn. 3)\nDɔnkili 86 ani delili\nA ci dɔ ma A ci dɔ ma Awirili tile 16-22\nKerecɛnw ka ɲɛnamaya n’u ka waajuli baara, saan 2018, awirili tile 16-22 ka lajɛn porogramu\nAwirili tile 2-8\nNAFOLOFƐNW ALA KA KUMA KƆNƆ Tɛmɛnkan seli ani Krista saya Hakilijigi: Bɛn ani faranfasi minw b’u cɛ\nAwirili tile 9-15\nNAFOLOFƐNW ALA KA KUMA KƆNƆ A’ ye taga mɔgɔw kɛ kalandenw ye: Mun na, min ani cogo di?\nKERECƐNW KA ƝƐNAMAYA Ka waajuli kɛ ani ka mɔgɔw kalan: o ye waajibi ye walisa ka mɔgɔw kɛ kalandenw ye\nNAFOLOFƐNW ALA KA KUMA KƆNƆ “I ka hakɛw yafara”\nAwirili tile 23-29\nNAFOLOFƐNW ALA KA KUMA KƆNƆ Yezu be mɔgɔ dɔ kɛnɛya lafiɲɛlon na\nAwirili tile 30–mɛ tile 6\nNAFOLOFƐNW ALA KA KUMA KƆNƆ An ka mɔgɔ kanulen minw sara, see be Yezu fɛ k’u lakunu\nKERECƐNW KA ƝƐNAMAYA Baara kɛ koɲuman n’an ka baarakɛminanw ye\nTexte Options de téléchargement des publications numériques ƝƐNAMAYA ANI WAAJULI BAARA LAJƐNSƐBƐ Saan 2018, awirilikalo\nA ci dɔ ma A ci dɔ ma ƝƐNAMAYA ANI WAAJULI BAARA LAJƐNSƐBƐ Saan 2018, awirilikalo\nSaan 2018, awirilikalo\nƝƐNAMAYA ANI WAAJULI BAARA LAJƐNSƐBƐ Saan 2018, awirilikalo


Sam 2nan 7 AKKDC08 - Masacɛ ye sigiyɔrɔ sɔrɔ a yɛrɛ ka - Bible Search\nSam 2nan 6 Sam 2nan 8\nSam 2nan 7\nKira Natan ka koo\n(Lok fɔlɔ 17.1-15)\n1Masacɛ ye sigiyɔrɔ sɔrɔ a yɛrɛ ka soo tuma min na, ani Masaba ye hɛrɛ kɛ a ye k'a bɔsi a laminijuguw bɛɛ bolo tuma min na, 2a y'a fɔ kira Natan ye ko: «A filɛ, ne ka soo lɔnin be ni sɛdiriyiri ye, k'a sɔrɔ Ala ka layidu taamasiɲɛ kɛsu be fanibugu kɔnɔ.» 3Natan y'a fɔ a ye ko ni fɛɛn min b'a dusu la n'a b'a fɛ k'a kɛ, ko a ka taga o kɛ, ko bari Masaba be n'a ye.\n4O sufɛ yɛrɛ, Masaba kumana Natan fɛ k'a fɔ a ye ko: 5«Ta'a fɔ ne ka baarakɛla Dawuda ye ko ne ko ale lo bena soo lɔ ne ye, janko ne ka sigi a kɔnɔ wa. 6Ko kabini loon min na ne ye Isirayɛlidenw bɔ Ezipiti jamana na fɔɔ ka na se bii ma, ne ma sigi ka ye soo kɔnɔ. Tɛmɛtɛmɛyɔrɔw la, ne tora fanibugu le kɔnɔ. 7Ka ne to ni Isirayɛlidenw bɛɛ ye u ka taama kɔnɔ, u kuntigiw ne tun ye minw bila ne ka jama ɲafɛ, ne y'a fɔ olu dɔ ye ka ye ko mun na u ma soo lɔ ne ye ni sɛdiriyiri ye wa?\n8«Sisan, a fɔ ne ka baarakɛla Dawuda ye ko ne Masaba, Setigi le y'a fɔ ko ne le y'a minɛ ka bɔ kongo kɔnɔ sagadɛndɛyɔrɔ la, ka n'a kɛ ne ka jama Isirayɛli kuntigi ye. 9Ko ne tor'a fɛ a ka taayɔrɔw bɛɛ la, ne y'a juguw bɛɛ halaki ka bɔ a ɲafɛ. Ko ne ben'a kɛ a tɔgɔ be bɔ i n'a fɔ diɲɛ kɔnɔ mɔgɔbabaw ta. 10Ko ne bena sigiyɔrɔ di ne ka jama Isirayɛli ma k'u sigicogo ɲa, janko u ka se ka sigi u yɛrɛ ka yɔrɔ la ɲasuma na, mɔgɔjuguw kana u tɔɔrɔ tugu, i n'a fɔ u tun b'a kɛ cogo min na fɔlɔ la, 11ani kabini ne tun ye kuntigiw sigi ne ka jama Isirayɛli kunna tuma min na. Ko ne ye hɛrɛ kɛ u ye k'u bɔsi u juguw bɛɛ bolo. Ko ne Masaba le ko ne yɛrɛ le bena ale ka soo sabati. 12- Ko ale ka loon mana se, n'a sara, ne ben'a kɔmɔgɔ dɔ wili, a yɛrɛ ye min wolo. Ne bena barika don o deen nin ka masaya la. 13Ko ale lo bena soo lɔ ne ye, ani ne ben'a ka masaya sabati kudayi. 14- Ne bena kɛ a faa ye, a bena kɛ ne deen ye. N'a ye kojugu kɛ, adamadenw le bena kɛ a ladifɛn ye. 15Nga ne ka makari tena ban a faan fɛ i n'a fɔ a tun banna Sayuli faan fɛ cogo min na. Ne ye min fili e ɲana. 16- Kɔmɔgɔw bena sɔrɔ e fɛ tuma bɛɛ, ani masaya bena to e bolo, a bena sabati tuma bɛɛ.»\n17Ala ye min bɛɛ fɔ Natan ye koo yetaw la, a y'o bɛɛ fɔ Dawuda ye.\n(Lok fɔlɔ 17.16-27)\n18Masacɛ Dawuda tagara sigi Masaba ɲakɔrɔ k'a fɔ a ye ko: «Matigi, Masaba, ne ye jɔn ye, ne ka soo ye mun ye, n'i y'a kɛ ne ye lɔyɔrɔ nin sɔrɔ? 19Halibi, o ma kɛ foyi ye i ɲana, Matigi, Masaba, fɔɔ i tagara ɲa ka waati nata layidu ta i ka baarakɛla ka soo ye, Matigi, Masaba, o fana bɛnna adamaden ka miiriya ma. 20Ne Dawuda be se ka mun le fɔ i ye sa? Bari e b'i ka baarakɛla lɔn, Matigi, Masaba. 21I ye koba nin bɛɛ kɛ k'o yira i ka baarakɛla la, i ka kuma kosɔn i sago la.\n22«Matigi, Masaba, i ka bon, i ɲɔgɔn te yen! Ka kɛɲɛ n'an ka mɛnta ye, Ala wɛrɛ te yen ni ele tɛ. 23- Siya wɛrɛ be yen dugukolo kan tugu min be i n'a fɔ i ka jama Isirayɛli wa? Ele Ala ye minw kunmabɔ, k'u kɛ e yɛrɛ taw ye, janko u tɔgɔ ka se ka bɔ. O la, e ye kabakobabaw kɛ u ka jamana ye. Siya wɛrɛ be yen tugu min be i ka siya nin bɔ wa? I ye min bɔ Ezipiti jamana na, o yɔrɔ siya n'u ka batofɛnw bolo. 24I ye i ka jama Isirayɛli kɛ i ta ye tuma bɛɛ, ele Masaba kɛra u ka Ala ye.\n25«Sisan Masaba Ala, i ye kuma min fɔ i ka baarakɛla n'a ka somɔgɔw kosɔn, a to o ka kɛ ten tuma bɛɛ. I ye min fɔ, i k'o kɛ. 26Boɲa ka la i kan tuma bɛɛ, mɔgɔw k'a fɔ ko Masaba, Setigi ye Isirayɛli ka Ala ye. I ka baarakɛla Dawuda ka soo ka barika sɔrɔ e ɲakɔrɔ.\n27«Masaba, Setigi, Isirayɛli ka Ala, i yɛrɛ ye nin yira ne la k'a fɔ ko i bena kɔmɔgɔw di ne ma. O le y'a to i ka baarakɛla ye jagwɛlɛya sɔrɔ k'i daali ten. 28Sisan Matigi, Masaba, i ye Ala ye, i ka kuma ye tiɲɛ ye, i y'o hɛrɛ koo fɔ i ka baarakɛla ye. 29O la sa, barika don i ka baarakɛla ka soo la, janko a ka se ka to i ɲakɔrɔ tuma bɛɛ. Bari ele Matigi, Masaba le tun y'o fɔ. I ka dɛmɛ kosɔn, i ka baarakɛla ka soo bena barika sɔrɔ tuma bɛɛ.»


An be se ka “Babilonɛba” lɔn cogo min na | Bibulu ka kalan\nYIRALI ka kitabu be kuma koo dɔw kan minw ye tagamasiɲɛ koow lo ye ( Yirali 1:1). Ɲɛyirali fɛ, a be muso dɔ kofɔ, “Babilonɛba” sɛbɛnen be min ten kan. A fɔra o muso koo la ko a sigilen be “jamakulubaw ni siyaw” kan ( Yirali 17:1, 5, 15, ABM ). Komi nin ye koo ye muso yɛrɛyɛrɛ si tɛ se ka min kɛ, siga t’a la Babilonɛba ye tagamasiɲɛ lo ye. Ayiwa, o jatɔmusoba tagamasiɲɛlaman ye mun lo bisigi ye?\nO muso tagamasiɲɛlaman kelen nin kofɔra Yirali 17:18, (ABM ) kɔnɔ ko: “I ye muso min ye, o ye duguba ye, min bɛ sigi dugukolo kan masakɛw bɛɛ kun na.” N’i ko ‘dugu’, i ko adamadenw jɛnkulu. Komi o “duguba” nin sigilen be “dugukolo kan masakɛw bɛɛ kun na,” o b’a yira ko muso min weelela ko Babilonɛba, ale ka kan kɛ jɛnkulu barikaman dɔ ye min ka koo kɛtaw nɔɔ be se duniɲa faan bɛɛ la. O la do, a daganen lo a ka weele ko duniɲa kuru bɛɛ jɛnkulu. Jɛnkulu sugu juman lo? Diinanw jɛnkulu lo. Yirali ka kitabu yɔrɔ damanin filɛ o minw b’a to an b’a fɔ ko Babilonɛba ye diinan jɛnkulu lo ye.\nJɛnkulu be se ka kɛ politikiko, jagoko wala diinanko ye. Muso min weelela ko Babilonɛba, o tɛ politiki jɛnkulu ye sabu Ala ka Kuma b’a fɔ ko “dugukolo kan masakɛw” wala duniɲa ka politiki mɔgɔw ye “jatɔya kɛ a fɛ.” O muso ka jatɔyako ɲɛsinna a ka layiduw ma a ye minw ta ni dugukolo kuntigiw ye. O lo b’a to a be weele ko “jatɔmusoba.”—Yirali 17:1, 2, ABM; Zaki 4:4.\nBabilonɛba tɛ se ka kɛ jagoko jɛnkulu ye sabu “dugukolo kan jagokɛlaw” bena kasi ka kule a halaki tuma na. Tiɲɛn na, Bibulu b’a fɔ ko masacɛw ni jagokɛlaw bena “u jɔ yɔrɔ jan” ka Babilonɛba filɛ ( Yirali 18:3, 9, 10, 15-17, ABM ). O la do, a daganen lo an ka miiri ko Babilonɛba tɛ politiki jɛnkulu wala jagoko jɛnkulu ye, nka diinan jɛnkulu lo.\nA fɔra Babilonɛba koo la ko a “ka kirisikow ye siyaw bɛɛ lafili.” ( Yirali 18:23). Nin kuma b’a yira ka gwɛ ko Babilonɛba ye diinanko lo ye. Komi kirisiko sifaw bɛɛ ye diinanko ni jinako lo ye, a tɛ bari an na k’a ye ko Bibulu b’a fɔ ko Babilonɛba kɛra “jinɛw sigi yɔrɔ” ye ( Yirali 18:2, ABM; Deteronɔmu 18:10-12). O jɛnkulu nin koo lakalila fana ko a cɛsirinen lo ka tiɲɛn diinan kɛlɛ, ka “Kiraw ni Ala ka mɔgɔ senumaw” tɔɔrɔ. ( Yirali 18:24, ABM ). Tiɲɛn na, Babilonɛba be tiɲɛn diinan kɔniya haali, fɔɔ a be fariya “Yezu seerew” ma ani a b’u faga yɛrɛ. ( Yirali 17:6). O kama, a gwɛnen lo ko Babilonɛba ye duniɲa kuru bɛɛ ka ngalon diinanw jɛnkulu lo ye. Ngalon diinan minw bɛɛ be Jehova Ala kɛlɛ, olu bɛɛ daa b’a la.


Ne ye n ka lannaya bla Yezu kan…mun le toora sisan?\nI ni kunnadiya! I ye ŋaniya min ta o y’i ka diɲɛlatigɛ yɛlɛmani ye! Adɔrɔ i b’i ɲinanga, “Mun le tora sisan? Ne bi n ka tagama kɛ Ala yɔrɔ cogo di?” Bibuli ye sɛgɛsɛgɛli duuru d’i ma. Ni i bi nin ɲiningali ye i ye taa siti https://www.gotquestions.org/Dyula nin kan.\n1. I ye la ra k’i ye faamuyani kɛ kisili ko kan.\n1 Zan 5:13ko, “Ne ye nin sɛbɛn ka ci aw ma, aw minw lanin be Ala dencɛ la, waasa aw k’a lɔn ko nii banbali ye aw ta ye.”Ala b’a fɛ ko an ka faamuyani kɛ kisili kan. Ala b’afɛ ko anw ka lɔn ko anw kisira. An bena kuma sɛgɛsɛgɛli duuru nin kan.\n(a) Anw bɛɛ ye jurumu kɛ. An bɛɛ ye ko dɔw kɛ minw ma bɛn Ala ma. (Ɔrɔmukaw 3:23).).\n(b) An ka jurumuw kama, an ka kan ni ɲangili banbali ye ni o yi faran banbali ye ni Ala ye (Ɔrɔmukaw 6:23).\n(c) Yezu sara gwengwen yiri kan an ka jurumu ɲangilikosɔn (Ɔrɔmukaw 5:8, 2 Korɛntikaw 5:21). Yezu sara anw nɔɔna ni ɲangilimin ka kan anw ma. A kunnu suuw cɛma b’a yira ko a ka saya ye labɔli kɛ ka se ka an ka ɲangili sara.\n(d) Ala b’I yafali kɛ minw bɛɛ ye lannaya kɛ Yezu ra – la la ra ko a ka saya tun ye an ka ɲangili sara ye (Zan 3:16; Ɔrɔmukaw 5:1; Ɔrɔmukaw 8:1).\nO le ye kisili ka kunnafoli ye! Ni I lara Yezu Krista ra ko I ka Kisiba lo, I kisila! I ka jurumuw bɛɛ yafara, Ala b’I daa ta ko a t’I labla (Ɔrɔmukaw 8:38-39; Matiyo 28:20). I hakili jigi ko I ka kisi kɔrɔsilin lo Yezu fɛ (Zan 10:28-29). N’I lara Yezu drɔn na ko I ka Kisiba lo, I bi se ka la ra k’I bina to nii banbali ye ni Ala arijina kɔnɔ!\n2. Aw ye Ala ka eglisi ɲuman yala min bi bi Bibulu kuma fɔ aw ye.\nAw kana miri ko eglisi dannin lo bon drɔn nin ma. Eglisi ye mɔgɔw lo ye. Aw kan ka lɔn kosɔbɛ ko mɔgɔw minw bi tugu Yezu kɔ kan ka jɛɲɔgɔn na. O le ye eglisi ka saliya fɔlɔ ye. Komi aw y’a ka lannaya bla Yezu Krista kan,an bi ladilikan min d’aw ma aw ka eglisi yala min be aw ka dugu kɔnɔ ka se ka kuma Pastɛri fɛ. Aw ye kuma a fɛ n’aw lannaya kura ye Yezu Krista kan.\nEglisi ka baara filanan o ye ka mɔgɔw kalan Bibulu la. I bi se ka lɔn I kan ka Ala ka bato cogo min na. Ni I ye Bibulu lɔn I bi diɲɛlatigɛɲuman sɔrɔ I ka Ala minɛ bolo sira la. 2 Timote 3:16-17 ko, “Ala ka kuma bɛɛ sɛbɛnna Ala yɛrɛ ka sebagaya barika la. Nafa b’o la ka mɔgɔw kalan n’a ye, ani ka galon ban, ani ka mɔgɔw bila siraɲuman kan, k’u tilen. Waasa Ala ka baarakɛla ka kɛ mɔgɔdafanin ye ka se ka ɲuman sifa bɛɛ kɛ.”\nEglisi ka baara sabanan ye alabato ye. Ka Ala bato o ye barika ka di Ala ma a ye fɛn min bɛɛ kɛ. Ala ye anw kisi. Ala bi anw kanu. Ala ye ne ka minandila ye. Ala b’an bla sira ka sira yira an ma. Mun na n t’a barikala. Ala ye senuma le ye, hɔrɔye, makaritigi, a be ni nɛɛma caman ye. Yirali 4:11 , “An Matigi n’an ka Ala, I ka kan ni bonya ni tandoli ye, k’I ka sebagaya koo fɔ! Bari ele ye fɛn bɛɛ dan, a diyara I ye, e y’u bɛɛ dan.”\n3. Lon bɛɛ aw tuman bɔ Ala ye.\nAn ka sɛbɛn don an ka Ala ko ra lon o lon. Dɔw bi o tuman nin wele ko “limanaya waati”. Tuman min lo an bi an yɛrɛ don Ala la. Dɔw bi Ala bato sɔgɔma, dɔw ye wulafɛ. Aw bena kɛ tuman min na o wajibiyani tɛ. Aw ka kan ka se ka kɛ waati sɔrɔ drɔn Ala kama. Tuman juman lo ka ɲi aw ma?\n(a) Seli. Ka seli o ye ka kuma ni Ala ye drɔn. Aw ye kuma ni Ala ye aw ka kunnasiri ni aw gwɛlɛyaw kosɔn. Ala dali hakilitigiya ra ani blasirali. Ala deli ka minandi i ra. A fɔ Ala I y’a kanu cogo min na ka yir’a la aw b’a fo cogo min na a yi min bɛɛ kɛ aw ye. Seli kɔrɔ le ye nin bɛɛ ye.\n(b) Ka Bibulu kalan. Ka tɛmɛ Bibulu kalan o bi aw degi eglisi ra, hatilon kalan min kɛ, eglisi ka Bibulu kalan – I kan ka Bibulu kalan kɛ I yɛrɛ ye. Ni I ye Bibulu lɔn I bi diɲɛlatigɛɲuman sɔrɔ I ka Ala minɛ bolo sira la. Ala ka ladilikanw b’a kɔnɔ ka se ka ladilikwn ɲuman ta ani hakili ɲuman sɔrɔ, ka Ala sago lɔn, ka se ka mɔgɔw kalan, ani ka se ka bonya sɔrɔ Yezu ka sira kan. Bibulu ni ye Ala ka kumakan anu fɛ. Bibulu ye Ala ka livuruba le ye ka se ka an ka diɲɛlatigɛ sabati ani ka se ka diya Ala ye.\n4. Jɛɲɔgɔn jɔn jɔnw minw bi se ka I dɛmɛ Yezu Krista ka sira kan.\n1 Korɛntikaw 15:33 kofɔra an ye ko, “Aw kana aw yɛrɛ nigɛ:’Tagamaɲɔgɔnjugu b’a taamaɲɔgɔɲuman cogo cɛ.’” Bibulu be sara anw na ko ladilikanw be yen minw be an tanga ka bɔ “tagamaɲɔgɔnjugu” ma. N’an bi to ni minw tagamaɲɔgɔnjugu ye tuman bɛɛ o bi kojugu nigɛ don an na. Jogo min be an tuguɲɔgɔnw na o bi “nɔɔrɔ” an ma. O ra sa, an kan ka tugu mɔgɔ minw be Ala kanu ani minw bi baara kɛ a tɔgɔ ra.\nA yala ka mɔgɔ kelen walima fila, minw be e ka eglisi kɔnɔ ka kɛ I teriw ye, mɔgɔ minw bi se k’I dɛmɛ k’I walawala (Eburuw 3:13; 10:24). I teriw dali k’I dɛmɛ na k’I ka seli waati kɔlɔsi, k’I ko kɛ taw jɛ ka ɲɛ, ani I ka Ala sira taaman. O dali ni I be se ka ɲcgɔn kɛ o ye. A ma fɔ k’I ka kan k’I yɔrɔ janya I teriw minw ma Matigi sɔn Yezu Krista kom’o Kisiba. Banba ka kɛ o teriw ye ani k’o kanu. A yira o ra ko Yezu ye e ka diɲɛ yɛlɛma e ti se ka kɛ komi fɔlɔ e tun bi min kɛ. Ala deli k’a bi dɛmɛ I ka se a ka kuman fɔ I teriw ye.\nMɔgɔ caman ti Batiseli kɔrɔ lɔn. Ka Batiseli kɛ kɔrɔ b’a yira k’I “donnan jii jukɔrɔ.” Bibulu y’a fɔ k’o ka Batɛmuta k’I yɛrɛ yira jaman na k’i sɔnnan Yezu ra ani I yɛrɛ di a ma. Ka don jii jukɔrɔ kɛra komi e sutrala ni Yezu ye. Ka segi ka bɔ jii kɔnɔ a ye Yezu ka kunnu sɔrɔsuuw cɛma. Ka Batɛmu ta I y’I yɛrɛ yira Yezu ka saya ra, a ka sukoya ra, ani a ka kunnu suuw cɛma(Ɔrɔmukaw 6:3-4).\nBatɛmuta ti mɔgɔ kisi. Batɛmuta ti ko ka bɔ i ka jurumu ra. Batɛmuta bi yira ko kolo Ala ye, ka yira mɔgɔ caman cɛma k’i lara Yezu kelepe ra ka kisili sɔrɔ.Batɛmuta ye koba barisa a ye Ala kolo ko ye—mɔgɔ caman cɛma ka koɔ k’i y’i lannaya la Yezu ra k’i yɛrɛ d’a ma. Ni sɔnna ka Batɛmuta a fɔ i ka pastɛri ye.


Luk 17 | `AAI | STEP | Jesu ana bai’ufununayah iuwih eo, “Bowabow kakafin ana routobon i turobe boro hinamatar, baise orot yait iti sawar niwa’an hinamamatar boro yababan gagamin na’in nab.\nb17.6Mat 17.20; 21.21\nd17.14Lev 14.2-3; Mat 8.3-4\ne17.23Mak 13.21; Luk 21.8\nf17.28Gen 18.20; 19.25\nh17.32Gen 19.17, 26\nBowabow Kakafin Baitumatum Naatu Sinaf\n1Jesu ana bai’ufununayah iuwih eo, “Bowabow kakafin ana routobon i turobe boro hinamatar, baise orot yait iti sawar niwa’an hinamamatar boro yababan gagamin na’in nab. 2Naatu orot yait nati na’atube nasisinaf, ana gewasin nati orot boro sikan aumor hina’utan taiy yan hinitaiy nare, men basit nama au kek gidigidih niwawa’anih bowabow kakafih hinasinaf. 3 a Imih abisa kwasisinaf mata toniwa’an, taituwa baitumatumayan bowabow kakafin nasisinaf na’at, inakwarar tatab nihamiy, naatu bowabow kakafin nihamiyen dogoron nabikitabir na’at ana bowabow kakafih inanot tawiyen. 4Naatu veya ta’imon wanawanan mar eteiseven na’atube o isa nasisinaf kakaf isan, mar eteiseven namatabir maiye nan biya natit nao. Ayu o isa bowabow kakafin asinaf, ana bowabow kakafih inanot tawiyen.\n5Tur Abarayah Jesu isan hio, “Regah ai baitumatum kwira’at.” 6 b Regah iyafutih eo, “Kwa a baitumatum ai momor ro’on na’atube, kwa boro iti ai uwa isan kwanao, ‘A wairoron etei ku’uy ra’ah kwen tor yan kure kubat,’ boro fana nab kwao na’atube nasinaf.\nAkirwairafin Ana Bowabow\n7“Naatu itinin ta i iti na’atube, o ta a bowayan orot masaw tabowabow osheep takakaifen rabirab au bar tanan, boro men ana merar itay naatu itau, ‘Kurun kumare bay ta ku’aan.’ 8Ai’abin, o boro mat a bay tabogaigiwas itaa, imaibo i tamare taa tatom. 9Naatu a bowayan orot iyun sisinaf isan i boro men o ana merar yin isan tama takaifimih en. 10Imih kwa auman ef i nati ta’imon, abisa bowamih hinao hiyuni kwa bowabow ufunamaim, kwa na’atumo kwanao, ‘It i akirwairafit wabit men gagamin aisim merarayow isan tananot, abisa hi’u’uwit na’atube tasinafuka.’”\nJesu OrotTen Iyawasih\n11Jesu au Jerusalem yey ana veya i tafaram Samaria naatu Galilee hairi hai yoyow ana founamaim yen in. 12Naatu na bar merar ta titit auman, orot nah etei 10 biyah kokom ani’anih bairi hitar. Ef yok na’in hibat 13 c naatu hi’af hio, “Regah Jesu kwiwanbabani!” 14 d Jesu nuw itih, basit iuwih eo, “Kwan firis biyan kwatit naatu biya enuteteyan itah.” Baise hitit efamaim hinan, biyah etei higewasin. 15Naatu wanawanahimaim orot ta’imon biyan bigewasin itin, basit matabir maiye fanan sib God bora’ara’ah auman na. 16Jesu nanamaim me yan ra’iy ana merar yi. Naatu iti orot i Samaria matuwan. 17Naatu Jesu eo, “Orot nah etei iten biyah higewasin, naatu orot nahnine i menamaim tema’am? 18Aisim iti orot menan ta akisinamo na God ana merar eyiy?” Naatu Israel sabuw aisim boro men iti na’atube hitasinaf? 19Imaibo Jesu orot iu eo, “Kumisir au bar kwen, a baitumatumamaim iyawas.”\nGod Ana Aiwob I Enan\n20Pharisee afa Jesu hibatiy hio, “God ana aiwob i boro mar biy nan?” Jesu iyafutih eo, “God ana aiwob i men bebeyanamaim enan, 21boro sabuw hina’itin hinao, ‘Kwa’itin iban iti, o iban ni’i.’ Anayabin God ana aiwob i kwa wanawanamaim ema’am.” 22Imaibo ana bai’ufununayah iuwih eo, “Mar enan kwa boro kwanakaibaban kwanao, ‘Orot Natun ana veya mi’itube tanan tata’itin,’ baise nati ana veya boro men kwana’itinimih. 23 e Sabuw boro hina’uwi hinao, ‘I ban ni’i enan kwa’itin, o iti enan kwa’itin.’ Sabuw hinao men ufuh kwananunuwamih. 24Anayabin Orot Natun namatabir maiye nanan ana veya, tafaram wanawanan ana’itin i boro namanamar ebow tafaram etei emamarakaw na’atube boro namarakaw. 25Baise wantoro’ot i boro sabuw iyab iti boun tema’am ana veya’amaim boro hinab hini’a’akir, hinakwahir biyababan ta ta hinitin.\n26Ana itinin i boro Noah ana veya’amaim mamatar na’atube, Orot Natun ana veya’amaim boro na’atube namatar. 27Noah ana veya’amaim sabuw hi’aa hitomatom, orot babin hitatabin, wanawanan Noah wa wanawanan run harew gagamin tit sabuw etei himorob. 28 f Naatu ana itinin ta i Lot ana veya’amaim mamatar na’atube. Orot babin hi’aa hitom, masaw hitar hibow, bar hiwowab, hitobon hi’aa hinan wanawanan 29Lot tafaram Sodom bihamiy ana veya wairaf marane God iyafar re sabuw etei e’arahih himorob.”\n30Ana itinin i ta’imon, Orot Natun nanan ana veya boro nati na’atube namatar. 31 g Nati ana veya’amaim orot yait ana or ema’am boro men nayen bar ana sawar nabow, na’atube orot ana masaw ebow boro men namatabir bar sawar nabowamih. 32 h Orot Lot aawan isan abisa namatar i kwananot! 33 i Orot yait i taiyuwin ana yawas enunuwih boro men nabaimih, baise orot yait ana yawas ayu isou kwakwahir ana yawas boro natita’ur nab. 34A tur ao’owen, nati ana guguminamaim, orot rou’ab boro gem ta’imon tafan hina inu’in, orot ta boro hina bora’ah, ta boro gem tafan hinihamiy na’in. 35Baibin rou’ab boro hinama maiwok hinakakair, babin ta boro hina bora’ah ta boro hinihamiy nama. 36Orot rou’ab boro hinama masaw hinabob, orot ta boro hina bora’ah, ta boro masaw yan hinihamiy nama.” 37Ana bai’ufununayah hibatiy hio, “Regah iti boro menamaim namatar?” Jesu iyafutih eo, “Efan menamaim murumurubih biyah ti’inu’in mamu ikou boro imaim hinaru’ay.”


Lok 2nan 15 AKKDC08 - Ala ka Nii jigira Odɛdi dencɛ - Bible Search\nLok 2nan 14 Lok 2nan 16\nLok 2nan 15\nAza b'a fɛ Ala ka koo ka sabati\n(Mas fɔlɔ 15.12-15)\n1Ala ka Nii jigira Odɛdi dencɛ Azariya kan. 2A bɔra ka taga Aza kunbɛn k'a fɔ a ye ko: «Aza, e ni Zuda kɔmɔgɔw, ani Bɛnzamɛn taw bɛɛ, aw ka mɛnni kɛ ne fɛ. N'aw tora Masaba fɛ, a be to n'aw ye. N'aw y'a ɲini, aw ben'a ye. Nga ni aw bann'a la, a bena ban aw la fana. 3Waatijan kɔnɔ, Ala yɛrɛ yɛrɛ tun te Isirayɛlidenw fɛ, sarakalasebaga tun t'u fɛ min bena u kalan, sariya tun t'u fɛ. 4Nga k'u to sigɛn na, u segira ka na Masaba, Isirayɛli ka Ala fɛ, k'a ɲini, a fana y'a to u y'a ye. 5O waati la, mɔgɔ tun te se ka taama hɛrɛ la, bari sigɛnba tun be jamanaw bɛɛ mɔgɔw kan. 6Siyaw tun be ɲɔgɔn kɛlɛla, duguw fana tun be ɲɔgɔn kɛlɛla, bari Ala le tun y'u sigɛn ni tɔɔrɔ sifa bɛɛ sababu ye. 7Nga aw kɔni, aw ka jija, aw kan'a to aw fari be faga, bari aw bena aw ka baara tɔnɔ sɔrɔ.»\n8Aza ye Odɛdi dencɛ kira Azariya, ka kirayakuma nin mɛn tuma min na, a ye jagwɛlɛya sɔrɔ. A ye joow bɔ yɔrɔ bɛɛ Zuda ni Bɛnzamɛn maraw la, n'a tun ye dugu minw minɛ Efarayimu kuluyɔrɔ la. Masaba ka sarakabɔyɔrɔ min tun be Masaba ka bulonda ɲafɛ, a y'o lalaga. 9Isirayɛliden minw tun bolila ka na sigi u cɛma ka bɔ Efarayimu ni Manase ani Simeyɔn maraw la, a ye olu ni Zuda ni Bɛnzamɛn mara mɔgɔw bɛɛ lajɛn. Bari, Isirayɛli mara mɔgɔw y'a ye ko Masaba a ka Ala be n'a ye tuma min na, u caaman tun nana fara a kan. 10U ye ɲɔgɔn lajɛn Zeruzalɛmu, Aza ka masaya saan tan ni duurunan kalo sabanan na. 11O waati la, u tun ye fɛɛn minw sɔrɔ kɛlɛkɛyɔrɔ la, u ye misi kɛmɛ wolonwula ni begɛnmisɛn waa wolonwula (7 000) bɔ o la k'o bɔ saraka ye Masaba ye. 12U ye layidu ta ko u bena Masaba u faaw ka Ala ɲini n'u kɔnɔ bɛɛ, an'u dusu bɛɛ ye. 13Ko ni mɔgɔ min banna ka Masaba, Isirayɛli ka Ala ɲini, k'o tigi bena faga, denmisɛn fara mɔgɔkɔrɔba kan, cɛɛ ni musow. 14U kalila k'u daa di Masaba ma ni mankanba, ni pɛrɛnkan, ani buru fiyɛkan ni filew kaan ye. 15Zuda mara mɔgɔw bɛɛ nisɔndiyara o kalili nin kosɔn, bari u tun y'a kɛ n'u dusu bɛɛ ye. U tun ye Masa Ala ɲini n'u sɔbɛ ye, a y'a to u y'a ye. O la, a ye lafiɲɛyɔrɔ d'u ma yɔrɔ bɛɛ.\n16Masacɛ mamamuso Maaka tun ka kan ni boɲa min ye, masacɛ Aza y'o bali, bari ale tun ye *Asera jaa dɔ dilan, min ma ɲi fewu. Aza ye lɔgɔ nin tigɛ k'a karikari, k'a jɛni Sedirɔn kɔkɛnɛ na. 17A ma sɔnnikɛyɔrɔw bɛɛ bɔ yen, nga Masaba koo tun b'a dusu la a sii bɛɛ la. 18Ale n'a facɛ tun ye sanu ni warigwɛ, ani minan minw di Ala ma, a y'o ta ka na n'u ye Ala ka soo kɔnɔ. 19Kɛlɛ tun te yen tugu fɔɔ ka taga se Aza ka masaya saan bi saba ni duurunan ma.


Sar 27 AKKDC08 - Masaba y'a fɔ Musa ye ko: «A fɔ - Bible Search\nSar 26 Kok int\nDajuru tacogo Ala ye\n1Masaba y'a fɔ Musa ye ko: «A fɔ Isirayɛlidenw ye ko: 2Ni mɔgɔ dɔ ye dajuru ta ne Masaba ye ko a bena mɔgɔ dɔ di ne ma, ka kɛ ne ta ye, o tigi be se ka kunmabɔ ni warida dɔ ye. 3Ni cɛɛ lo min sii ye saan mugan sɔrɔ fɔɔ ka ta'a bil'a saan bi wɔɔrɔ la, i k'o kunmabɔ ni warigwɛ kuru bi duuru ye, ka kɛɲɛ ni ne ka sigiyɔrɔ warigwɛ kuru ye. 4Ni muso lo, warigwɛ kuru bi saba. 5Mɔgɔ min sii ye saan duuru, fɔɔ ka ta'a bila saan mugan ma, cɛɛ ta ye warigwɛ kuru mugan ye, muso ta ye tan ye. 6K'a ta kalo kelen ma fɔɔ ka ta'a bila saan duuru ma, cɛɛ ta ye warigwɛ kuru duuru ye, muso ta ye saba ye. 7K'a ta saan bi wɔɔrɔ ma ka taga ɲa, cɛɛ ta ye warigwɛ kuru tan ni duuru ye, muso ta ye tan ye.\n8«Ni mɔgɔ min ye dajuru ta ne Masaba ye, n'ale dɛsɛnin lo fɔɔ see t'a ye ka se ka warigwɛ hakɛ nin di, a ye dajuru ta mɔgɔ min koo la, a ka taga n'o tigi ye sarakalasebaga fɛ, ale k'o sɔngɔ sigi ka kɛɲɛ ni dadibaga seko ye.\n9«Ni mɔgɔ min y'a daa di ne Masaba ma begɛn koo la, min be se ka kɛ saraka ye ne ye, o begɛn nin bena jati ne ta ye. 10A tigi kan'a falen, a kana ɲuman di kolon nɔɔ na, a kana kolon di ɲuman nɔɔ na. N'a ye dɔ bila dɔ nɔɔ na, u fila bɛɛ be kɛ ne Masaba ta ye.\n11«N'a y'a daa di begɛn min koo la, n'o saniyanin tɛ sariya faan fɛ, n'o te se ka kɛ saraka ye ne Masaba ye, a tigi k'a yira sarakalasebaga la, 12ale k'a filɛ n'a ka ɲi, walima n'a ma ɲi. Sarakalasebaga mana warida min fɔ, o te se ka sɔsɔ. 13Ni begɛntigi b'a fɛ ka segi k'a san, sɔngɔ min fɔra, a ka kan k'o tilan duurunan fara a kan.\n14«Ni mɔgɔ dɔ y'a ka soo di ne Masaba ma, o tuma na, sarakalasebaga k'a filɛ n'a ka ɲi, walima n'a ma ɲi. Sarakalasebaga mana warida min fɔ, o te se ka sɔsɔ. 15N'a tigi segira ko a b'a san, o tuma na, warida min fɔra, a ka kan k'o tilan duurunan fara a kan, a be segi ka kɛ a ta ye.\n16«Ni mɔgɔ dɔ y'a ka dugukolo faan dɔ di ne Masaba ma, a sɔngɔ ka kan ka la ka kɛɲɛ ni yɔrɔ suman danta hakɛ ye. Suman min be wele *orizi, o kilo kɛmɛ saba be dan foro min kɔnɔ, o sara bena kɛ warigwɛ kuru bi duuru ye. 17N'o yɔrɔ nin dira ne Masaba ma saan bi duurunan na, a sɔngɔ be to a nɔɔ na. 18Nga n'a b'a kɛ saan bi duurunan tɛmɛnin kɔ, saan tɔɔ minw tora sanni saan bi duurunan wɛrɛ ka se, sarakalasebaga k'a sɔngɔ jati minɛ a ye ka kɛɲɛ n'o saanw daa ye. A sɔngɔ siginin nin bena nɔgɔya. 19Ni dɔ b'a fɛ ka segi k'a ka yɔrɔ san tugu, a k'a sɔngɔ siginin nin tilan duurunan fara a sɔngɔ kan, a be segi ka kɛ a ta ye. 20Nga n'a ma se k'a san, a do y'a feere mɔgɔ wɛrɛ ma, a tena se k'a san tugu fewu k'a kɛ a yɛrɛ ta ye. 21Ni yɔrɔ sanbaga y'a labila saan bi duurunan na, a bena kɛ ne Masaba ta ye. A bena kɛ sarakalasebagaw ta ye.\n22«Ni mɔgɔ dɔ ye yɔrɔ san min te a faaw ta ye, n'a y'a di ne Masaba ma, 23o tuma na, sarakalasebaga ben'a sɔngɔ jati ka kɛɲɛ ni saanw daa ye minw tora sanni saan bi duurunan ka se. A tigi ka kan k'o wari di o loon na, o wari ye ne Masaba ta ye. 24Saan bi duurunan na, yɔrɔ nin sanna mɔgɔ min fɛ ka kɔrɔ, min tun ye a tigi ye, a bena segi ka kɛ o ta ye.\n25«Fɛɛn bɛɛ sɔngɔ ka sigi ka kɛɲɛ ni ne ka sigiyɔrɔ warigwɛ kuru ye. O warigwɛ kuru kelen ye garamu tan ye.\n26«Mɔgɔ si man kan ka dajuru ta ko a ben'a ka begɛn deen fɔlɔ di ne Masaba ma, bari deen fɔlɔ ye ne ta ye ka ban. A kɛra misi ye wo, saga lo wo, o ye ne Masaba ta ye. 27Ni begɛn saniyanin tɛ sariya faan fɛ, a tigi be se k'a san tugu a sɔngɔ siginin na, k'o sɔngɔ tilan duurunan fara a kan. N'a m'a san, begɛn nin ka feere mɔgɔ wɛrɛ ma a sɔngɔ la.\n28- «Mɔgɔ man'a bololafɛn min bila ka kɛ ne Masaba ta ye, begɛn fara adamaden kan, ani a yɛrɛ ka dugukolo dɔ, o si te se ka feere, a tigi fana te se k'a san tugu. Fɛɛn minw bilara ne Masaba ye ten, olu bɛɛ ye ne kelenpe ta ye. 29Ni mɔgɔ bilara ka kɛ ne ta ye, a te se ka kunmabɔ ni wari ye. Wajibi lo a ka faga.\n30- «Dugukolo kan fɛɛnw bɛɛ jaka ye ne Masaba ta ye. Sumanw ta, ni yiridenw ta. 31Ni mɔgɔ dɔ b'a fɛ k'a ka jaka dɔ sɔrɔ tugu, a k'a sɔngɔ di ani k'o tilan duurunan fara a kan. 32Begɛn jakaw bɛɛ ye ne Masaba ta ye. Misi fara begɛnmisɛnw kan. Begɛn minw tɛmɛna begɛnmarabaga ka bere kɔrɔ u jatituma na,g olu tantannan bɛɛ ye ne Masaba ta ye. 33A tigi man kan k'a ka begɛn ɲanamanw woloma ka bɔ begɛn kuntanw na, a kana u falen fana. Nga n'a ye dɔ falen, a falenna minw na, u fila bɛɛ be kɛ ne Masaba ta ye. A tigi te se k'u san tugu.»\n34Masaba ye sariya minw fɔ Musa ye Sinayi kulu kan, waasa a k'u fɔ Isirayɛlidenw ye, olu lo ye nunu ye.


Bibulu ka maanaw - Jehova Seerew ka ɛntɛrɛnɛti yɔrɔ daganin\nMAANA minw be gafe nin kɔnɔ, tiɲɛnkow lo. U bɔra Bibulu kɔnɔ, o min ye kitabu ye min ɲɔgɔn tɛ yen. O maanaw be tarikikow lakali k’a ta duniɲa dantuma ma fɔɔ ka na se bi tile ma. U fana b’a yira Ala ye layidu minw ta siniɲasigi kama.\nGafe nin bena i dɛmɛ ka Bibulu kɔnɔnako kunbabaw lɔn. Mɔgɔ minw kofɔra Bibulu kɔnɔ, a bena i dɛmɛ k’olu caaman lɔn ani u ye koo minw kɛ. A fana b’a yira Ala ye jigiya ɲuman min di mɔgɔw ma u ka ɲɛnamaya banbali kɛ alijɛnɛ kɔnɔ dugukolo kan.\nMaana 116 lo be sɔrɔ gafe nin kɔnɔ. U tilanna yɔrɔ seegi. O yɔrɔw kelen-kelen bɛɛ daminɛ na, u kɔnɔnakow lakalila ka surunya. Maanaw be tugutugu ɲɔgɔn kɔ ka kɛɲɛ ni tarikikow kɛwagati ye. O bena i dɛmɛ i ka o maanaw ka koow kɛwagati lɔn ka kɛɲɛ ni duniɲa ka tarikikow ye.\nMaanaw lakalila cogo nɔgɔman na. O la, u kalan tɛna gwɛlɛya aw denmisɛnw fɛ. Bangebagaw, aw bena a ye ko a bena diya aw ka denmisɛnw ye ko aw ka to ka maana nunu kalan u ye tuma o tuma. Aw bena a ye fana ko gafe nin kɔnɔko caaman ka di denmisɛnw ni mɔgɔkɔrɔbaw ye.\nVɛrise dɔw be sɔrɔ maana kelen kelen bɛɛ laban na. Maana basiginin be o vɛrisew lo kan. An be aw jija aw k’u kalan Bibulu kɔnɔ. N’i tilara maana dɔ la, i k’o maana ka ɲiningaliw lajɛ ani a ɲini k’i hakili jigi u jaabiliw la. Ɲiningaliw be sɔrɔ maana 116nan kɔfɛ.\nBibulusen minw be gafe nin kɔnɔ, u yɛlɛma ka fɔ cogo nɔgɔman na. O la, denmisɛnw be se k’u faamu. Bibulusen minw be maana kelen kelen laban na, u b’a yira o maana bɔra Bibulu yɔrɔ min na.